|  |  |  |
| --- | --- | --- |
|  | **Službeni glasnik**  **Općine Antunovac** |  |
| **Godina XX** | **Antunovac, 09.04.2014. godine** | **Broj 5** |

***SADRŽAJ***

***AKTI OPĆINSKOG VIJEĆA Str.***

129. Odluka o prijenosu sredstava župi Sv Rozalije za izgradnju crkve Sv. Antuna u Antunovcu………………………………..105

***AKTI OPĆINSKOG NAČELNIKA Str.***

130. Plan aktivnog uključenja svih subjekata zaštite od požara u Općini Antunovac…....105

131. Plan operativne provedbe Programa

aktivnosti za 2014. godinu……………….109

132. Odluka o nabavi ravnanja poljskih puteva na području Općine Antunovac…..111

133. Odluka o nabavi izrade kamenih platoa za eko otoke……………………………...111

134. Odluka o nabavi radne odjeće i obuće……………………………………..112

135. Odluka o darivanju slika……………112

136. Odluka o nabavi objave čestitke u Glasu Slavonije povodom blagdana Uskrsa…… 112

137. Odluka o oslobađanju plaćanja naknade za korištenje Hrvatskog doma Ivanovac…113

138. Odluka o nabavi usluge pružanja pravne pomoći……………………………………113

139. Odluka o nabavi usluge pružanja pravne pomoći……………………………………114

140. Odluka o nabavi radne odjeće………114

141. Odluka o obavljanju poslova zaštite na radu i zaštite od požara…………………...115

142. Odluka o nabavi poklon bona povodom uskršnjih blagdana za djelatnike Općine Antunovac………………………..............115

143. Odluka o nabavi prometnih znakova…………………………………...116

144. Odluka o nabavi objave čestitke u Osijek danas povodom blagdana Uskrsa………...116

145. Odluka o nabavi izrade čestitki povodom

blagdana Uskrsa………………………….117

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

129.

Temeljem članka 45. Statuta Općine Antunovac («Službeni glasnik Općine Antunovac» broj 2/13), Općinsko vijeće Općine Antunovac na svojoj 10. sjednici, održanoj dana 08. travnja 2014. godine, donosi

**ODLUKU**

**o prijenosu sredstava župi sv. Rozalije**

**za izgradnju crkve sv. Antuna u Antunovcu**

Članak 1.

Ovom Odlukom prenose se sredstva u iznosu 300.000,00 kn, župi sv. Rozalije za nastavak gradnje crkve sv. Antuna u Antunovcu.

Članak 2.

Sredstva za prijenos su osigurana u Proračunu Općine Antunovac sa pozicije R092 Izgradnja crkve u Antunovcu.

Sredstva će biti doznačena na žiro račun: HR1325000091102139240.

Članak 3.

Ova Odluka bit će objavljena u „Službenom glasniku Općine Antunovac“.

KLASA: 070-01/13-01/01

URBROJ: 2158/02-01-14-10

U Antunovcu, 08. travnja 2014. godine

Predsjednik Općinskog vijeća

Zlatko Matijević

130.

Temeljem točke 3. Programa aktivnosti u provedbi posebnih mjera zaštite od požara od interesa za RH u 2014. godini («Narodne novine» broj 23/14) i članka 45. Statuta Općine Antunovac («Službeni glasnik Općine Antunovac» broj 2/13), Stožer zaštite i spašavanja Općine Antunovac dana 25. ožujka 2014. godine, donosi

PLAN

**aktivnog uključenja svih subjekata zaštite**

**od požara u Općini Antunovac**

**I. VATROGASNE POSTROJBE**

Na području Općine Antunovac nema profesionalnih vatrogasnih postrojbi već djeluju dva dobrovoljna vatrogasna društva: DVD Antunovac i DVD Ivanovac. Prema Procjeni ugroženosti od požara i tehnoloških eksplozija u slučaju velikog požara, a temeljem Statuta Vatrogasne zajednice Osijeka, Općine Antunovac, DVD Antunovac i DVD Ivanovac operativno pokrivaju područje Općine Antunovac.

Na razini Osječko-baranjske županije ustrojena je vatrogasna zajednica i profesionalna vatrogasna postrojba.

**II. ZAPRIMANJE DOJAVA I UZBUNJIVANJE**

Dojave i cjelokupna komunikacija oko nastalog događaja obavljaju se fiksnim i mobilnim uređajima pozivom na 193.

Kod velikih požara i drugih iznenadnih događaja Županijski centar 112 Osijek obavlja poslove vezane za koordinaciju složenijih intervencija, prema SOP-u (standardni operativni postupak) za određeni događaj ili prema naputku glavnog vatrogasnog zapovjednika OBŽ.

Zapovjednik ili dežurstvo vatrogasne postrojbe o vatrogasnoj intervenciji na svom području izvješćuje Županijski centar 112 Osijek, policiju i načelnika Općine.

Po završetku akcije zapovjednik je dužan sačiniti izvješće i dostaviti Županijskom centru 112 Osijek i županijskom vatrogasnom zapovjedniku.

**III.VATROGASNE NTERVENCIJE I ZAPOVIJEDANJE**

Vatrogasnom intervencijom koja se obavlja zbog nastalog požara, eksplozije, nesreće ili druge opasne situacije (u daljnjem tekstu: događaj) zapovijeda zapovjednik vatrogasne postrojbe koja je prva započela s intervencijom.

Kada je na mjesto događaja prva izašla vatrogasna postrojba dobrovoljnog vatrogasnog društva, zapovjednik te postrojbe zapovijeda vatrogasnom intervencijom, do dolaska javne vatrogasne postrojbe, kada zapovijedanje intervencijom preuzima zapovjednik u toj postrojbi.

Ako zapovjednik koji zapovijeda vatrogasnom intervencijom ocijeni da raspoloživim sredstvima i snagama nije u mogućnosti uspješno obaviti intervenciju, o događaju odmah izvješćuje nadređenog vatrogasnog zapovjednika koji preuzima zapovijedanje intervencijom.

Kada događaj prelazi granice Općine zapovijedanje vatrogasnom intervencijom preuzima zapovjednik vatrogasnih postrojbi vatrogasne zajednice Osijek ili županijski vatrogasni zapovjednik.

Glavni vatrogasni zapovjednik može preuzeti zapovijedanje svakom vatrogasnom intervencijom na teritoriju Republike Hrvatske ili odrediti zamjenika ili pomoćnika sukladno svojoj prosudbi o učinkovitosti takvog određenja.

U gašenju požara strništa, koji prerasta u veliki požar, na zahtjev zapovjednika požarišta, a na temelju prosudbe, nalogom nadređenog vatrogasnog zapovjednika, upućuju se dodatne vatrogasne snage, prema stupnjevima ugroženosti i angažiranju snaga.

U slučaju nastanka događaja koji poprimi obilježje prirodne nepogode županijski vatrogasni zapovjednik će o tome obavijestiti župana. U slučaju kada župan aktivira Zapovjedništvo zaštite i spašavanja, upravljanje intervencijom preuzima Zapovjedništvo u radu kojeg sudjeluje županijski vatrogasni zapovjednik.

U slučaju da nema dovoljno vatrogasaca, Općinski načelnik angažirat će dodatne ljude po članku 37. Zakona o vatrogastvu. U slučaju nastanka događaja koji nije poprimio obilježja prirodne nepogode, a koji zahtjeva angažiranje većeg broja osoba i opreme, Općinski načelnik ili osoba koju on za to ovlasti, na zahtjev županijskog vatrogasnog zapovjednika, zamjenika ili njegovog pomoćnika može narediti sudjelovanje svih sposobnih osoba s dotičnog područja starijih od 18 godina u obavljanju pomoćnih vatrogasnih poslova. Također može se narediti stavljanje na raspolaganje alata, prijevozna, tehnička i druga sredstva za potrebe intervencije.

Postupak povlačenja vatrogasnih postrojbi je suprotan u odnosu na uključivanje, ili prema zapovijesti zapovjednika požarišta.

Nakon gašenja požara, čuvanje požarišta preuzimaju i organiziraju dobrovoljne vatrogasne postrojbe Antunovac i Ivanovac i njihovi zapovjednici u suradnji s Općinskim načelnikom.

**IV.REDOSLIJED UKLJUČIVANJA**

Redoslijed uključivanja članova vatrogasne postrojbe Općine Antunovac, ujedno i redoslijed stavljanja u pripravnost napravljen je unaprijed i tim redoslijedom se pozivaju na događaj sukladno svom ustrojstvu.

Uključivanje drugih vatrogasnih postrojbi određivat će se prema trenutnim potrebama na terenu u suradnji sa zapovjednicima vatrogasnih postrojbi, na zahtjev županijskog vatrogasnog zapovjednika.

Prioriteti u otvorenom prostoru su određeni Planom zaštite od požara i tehnoloških eksplozija za Općinu Antunovac.

Pripadnici HV-a angažiraju se prema planu Uključivanja u intervencije koji donosi glavni vatrogasni zapovjednik RH.

1. **UOČAVANJE POŽARA NA OTVORENOM PROSTORU**

Požare na otvorenom najčešće uočavaju i dojavljuju građani putem telefona. Provjere istinitosti se utvrđuju očitavanjem telefonskog poziva ili pozivanjem na isti telefonski broj samog dojavljivača. Ponekad na udaljenim lokacijama nije moguće provjeriti istinitost poziva pa se šalju vatrogasne ophodnje u provjeru i eventualno gašenje.

Općina u suradnji sa svojim dobrovoljnim vatrogasnim postrojbama, treba organizirati cjelodnevna dežurstva te popisati mjesta i telefonske brojeve stalnih zaštitarskih službi, odašiljača ili drugih mogućih dislociranih mjesta s kojih se može lako provjeriti neki eventualni otvoreni nekontrolirani plamen.

Motrilačka mjesta i ophodnje organiziraju tvrtke Novi agrar d.o.o. te Općina Antunovac.

Za vrijeme indeksa opasnosti od požara «velik do vrlo velik» sve vatrogasne postrojbe su dužne upućivati vatrogasne ophodnje ili izvršiti dislokaciju određene vatrogasne formacije u svom djelokrugu djelovanja.

1. **RAZMJEŠTAJ VATROGASNIH POSTROJBI I ZAPOVJEDNIH MJESTA**

Razmještaj članova vatrogasne postrojbe uređen je Planom zaštite od požara i tehnoloških eksplozija Općine Antunovac.

Općina Antunovac je odredila lokacije i prostore radi uspostave zapovjednih mjesta kod zapovijedanja i koordinacije u gašenju velikih požara strništa. Ta su mjesta određena u grafičkom prilogu plana zaštite od požara i tehnoloških eksplozija za Općinu Antunovac i to zgrada Općine u kojoj je smještena uprava općine i zgrade DVD-a Antunovac i Ivanovac.

1. **LOGISTIKA**
2. **OPSKRBA HRANOM I PIĆEM**

Požari nastaju bez reda ili najave. Vatrogasne postrojbe se tome prilagođavaju i djeluju što brže i bolje. Često puta bez konkretnog obroka desetine ljudi se hvata u koštac s vatrenom stihijom. Zato svaka postrojba treba imati u rezervi suhi obrok. Kad intervencija potraje dulje dva ili više dana, zadužena osoba Općine (načelnik općine) treba hitno organizirati i uključiti se u opskrbu vatrogasaca hranom i pićem.

1. **SMJEŠTAJ**

Kada se u intervenciju uključuju vatrogasne postrojbe iz udaljenih mjesta, kada nije moguće izvršiti smjenu u nekoliko sati, dobrovoljna vatrogasna postrojba dužna je osigurati prikladan smještaj za odmor vatrogasaca, a u suradnji sa županijskim stožerom zaštite i spašavanja.

**c) OPSKRBA GORIVOM VATROGASNE TEHNIKE**

Čim intervencija u prostoru traje više sati dolazi do potrebe za pojedinačnim dopunjivanjem goriva. Sve postrojbe moraju imati osigurane pričuve goriva.

Općina Antunovac treba imati osigurana mjesta i materijalna sredstva za opskrbu svojih postrojbi i postrojbi koje eventualno mogu doći u pomoć.

* 1. **HITNE INTERVENCIJE I POPRAVCI VATROGASNIH VOZILA**

Dobrovoljna vatrogasna postrojba ima razrađen način popravaka i servisiranja vatrogasnih vozila na svom području, na način da se mogu izvršiti popravci i za subjekte koji se uključuju izvana.

* 1. **OPSKRBA VODOM**

Opskrba vodom za gašenje ne predstavlja poseban problem zbog dobro razvijene vodovodne infrastrukture u oba naselja gdje potencijalno najviše treba, te zbog okolnih prirodnih vodotoka iz kojih se mogu osigurati dovoljne količine vode za gašenje požara.

Dobrovoljna vatrogasna postrojba dužna je odrediti mjesta opskrbe vodom u dovoljnim količinama i posjedovati popis istih.

Za distribuciju pitke vode zadužena je tvrtka Vodovod-Osijek d.o.o.iz Osijeka.

* 1. **SUSTAV VATROGASNIH RADIO VEZA**

Sustav vatrogasnih radio veza je u organizaciji MUP-a, odnosno DUZS. Radio veze koriste se radi bržeg djelovanja u akcijama gašenja požara, drugim intervencijama i na vježbama te ih u druge svrhe nije dozvoljeno koristiti.

Sva zaprimanja dojava i uzbunjivanja dobrovoljnih vatrogasnih postrojbi vrši se telefonskim putem, dok se na intervencijama veza obavlja preko vatrogasnih radio uređaja.

Za eventualne probleme u komunikaciji obratiti se stručnoj službi putem operativnog dežurstva MUP-a.

**g) HITNA MEDICINSKA POMOĆ**

Dobrovoljna vatrogasna postrojba ima medicinski komplet za samopomoć kod mogućih povreda na intervencijama.

Dobrovoljna vatrogasna postrojba ima za svoj djelokrug djelovanja popis mjesta (adresa) hitne pomoći, dežurnog liječnika, ambulanti Antunovac i Ivanovac, te njihove brojeve telefona.

Ako događaj poprima veće razmjere ili je na mjestu gdje postoji povećana opasnost za moguće povrede kako vatrogasaca tako i stanovništva, dobrovoljna vatrogasna postrojba treba angažirati hitnu medicinsku pomoć.

**h) ELEKTRO DISTRIBUCIJSKA MREŽA**

Kod gašenja požara, bilo na otvorenom ili zatvorenom prostoru, može doći do kontakta najčešćeg sredstva za gašenje - vode i napona električne energije. Poznato nam je da je voda vodič električne energije i kod tog kontakta može doći do neželjenih situacija. Da bi se to izbjeglo zapovjednik akcije gašenja treba uspostaviti izravni kontakt ili posredno preko vatrogasnog operativnog centra s distributerom «HEP Plin» Osijek. Distributer je u mogućnosti izvršiti određena isključivanja ili uputiti svoje dežurne ekipe na teren na prostoru cijele županije.

110 KW dalekovod je u nadležnosti HEP Zagreb, Distribucija Osijek, te se ta trasa može iskopčavati ili ukopčavati.

35 KW i 10 KW dalekovodi su u nadležnosti distributera HEP Zagreb, Distribucija Osijek.

1. **METEOROLOGIJA**

Svaki dan dolazi prognoza vremena i indeks opasnosti od požara u ŽC 112 Osijek, gdje se može dobiti i dodatna prognoza.

1. **CESTE**

Poduzeće «Cesting» Osijek ima stalno dežurstvo te odrađuje sve poslove vezane za održavanje državnih i županijskih cestovnih pravaca. U slučajevima postavljanja prometnih znakova, uklanjanja prepreka i drugih situacija na spomenutim cestama za kontakt koristiti službu, nadcestarija Osijek.

1. **SURADNJA S MEDIJIMA**

Županijski vatrogasni zapovjednik, zapovjednik na požarištu, član zapovjedništva ili pomoćnik za odnose s javnošću trebaju surađivati s predstavnicima sredstava priopćavanja i to na način da daju informacije o:

* vremenu nastanka i lokalizaciji požara,
* približnoj veličini i lokaciji izgorjele površine,
* angažiranim snagama, tehnici i tijeku intervencija,
* vrsti izgorjelog pokrova, te
* postupcima korisnim za pučanstvo ugroženo požarom.

1. **PRAVNA OSNOVA**

Zaštita od požara i vatrogastvo uređeni su Zakonom o zaštiti od požara («Narodne novine» broj 92/10) i Zakonom o vatrogastvu («Narodne novine» broj 139/04 – pročišćeni tekst, 174/04, 38/09 i 80/10) te podzakonskim aktima. Sve radnje i postupci koje reguliraju zaštitu od požara i vatrogastvo u RH, a koje nisu navedene u ovom planu, regulirane su spomenutim zakonima.

Ovaj Plan stupa na snagu danom donošenja i objavit će se u «Službenom glasniku Općine Antunovac».

KLASA: 810-01/14-01/02

URBROJ: 2158/02-01-14-11

U Antunovcu, 25. ožujka 2014. godine

Općinski načelnik

Ivan Anušić

131.

Temeljem Zakona o zaštiti i spašavanju («Narodne novine» broj 174/04, 79/07,38/09 i 127/10), točke 3. Programa aktivnosti u provedbi posebnih mjera zaštite od požara od interesa za RH u 2014. godini («Narodne novine» broj 23/14), prijedloga Općinskog načelnika i članka 45. Statuta Općine Antunovac («Službeni glasnik Općine Antunovac» broj 2/13), Stožer zaštite i spašavanja Općine Antunovac dana 25. ožujka 2014. godine donosi

PLAN

**operativne provedbe Programa aktivnosti za 2014. godinu**

1. **PLANSKA DOKUMENTACIJA**

**IZRAĐENI DOKUMENTI:**

1. Usklađivanje procjene ugroženosti od požara i tehnoloških eksplozija – izradio Inspekt d.o.o. Zagreb, poslovna jedinica Osijek, Augusta Šenoe 32, Osijek, srpanj 2013. godine.
2. Plana zaštite od požara i tehnoloških eksplozija – izradio Inspekt d.o.o. Zagreb, poslovna jedinica Osijek, Augusta Šenoe 32, Osijek, lipanj 2013. godine.
3. Plan gospodarenja otpadom Općine Antunovac, usvojen na 28. sjednici Općinskog vijeća od 26. lipnja 2008. godine, i objavljen u «Službenom glasniku Općine Antunovac» broj 3/08.
4. Odluka o agrotehničkim mjerama u poljoprivredi i mjerama za uređivanje i održavanje poljoprivrednih rudina na području Općine Antunovac – izradio Jedinstveni upravni odjel Općine Antunovac, usvojena na 26. sjednici Općinskog vijeća, održanoj 28. travnja 2008. godine i objavljena u «Službenom glasniku Općine Antunovac» broj 1/08.

5. Plan motrenja, čuvanja i ophodnji i mjere zabrane nekontroliranog i neovlaštenog pristupa i boravka na otvorenim prostorima i građevinama za razdoblje visokog i vrlo visokog indeksa opasnosti – izradio Jedinstveni upravni odjel Općine Antunovac, usvojio Općinski načelnik 17. ožujka 2014. godine.

**DOKUMENTI U IZRADI:**

* 1. Plan zaštite i spašavanja Općine Antunovac
  2. Revizija nacrta procjene ugroženosti stanovništva, materijalnih i kulturnih dobara i okoliša od opasnosti i posljedica katastrofe i velikih nesreća

1. **OPERATIVNA PROVEDBA – TERENSKI DIO**
2. **IZVRŠITI KOREKCIJU POSTOJEĆEG ZAPOVJEDNIŠTVA I POSTROJBI**

Sukladno Procjeni ugroženosti stanovništva, materijalnih i kulturnih dobara za Općinu Antunovac, koja je u završnoj fazi, korigirati postojeće zapovjedništvo i uskladiti s Pravilnikom o ustrojstvu, popuni i opremanju postrojbi civilne zaštite i postrojbi za uzbunjivanje («Narodne novine» broj 111/07).

Temeljem Odluke o osnivanju Postrojbe civilne zaštite opće namjene Općine Antunovac struktura postrojbe je slijedeća:

- ekipa se sastoji od 3 pripadnika,

- skupina se sastoji od 3 ekipe i zapovjednika skupine,

- tim se sastoji od 3 skupine, zapovjednika, zamjenika zapovjednika i bolničara.

Postrojbu civilne zaštite opće namjene Općine Antunovac čini tim civilne zaštite opće namjene od 33 pripadnika.

Materijalnu potporu postrojbe opće namjene - oslanja se na resurse udruga građana čijim članovima se popunjavaju te na resurse Općine Antunovac.

Zborna mjesta okupljanja:

* zgrada Općine,
* zgrada Hrvatskog doma Ivanovac,
* ambulante: Antunovac, Ivanovac.

Prema članku 9. stavak 3. Zakona o zaštiti i spašavanju («Narodne novine» broj 174/04, 79/07, 38/09 i 127/10) i članaka 4., 5. i 10. Pravilnika o mobilizaciji i djelovanju operativnih snaga zaštite i spašavanja («Narodne novine» 40/08, 44/08), Općinsko vijeće je na svojoj 2. sjednici donijelo Odluku o imenovanju Stožera zaštite i spašavanja Općine Antunovac («Službeni glasnik Općine Antunovac» broj 2/09), s Načelnicom stožera Natašom Tramišak, koja obnaša dužnost Zamjenice načelnika Općine.

1. **ŠUMSKE POVRŠINE**

Na području Općine Antunovac ima 92,49 ha šumskih površina, podijeljenih u predjele prema Klasifikaciji Hrvatskih šuma, Šumarija Osijek.

1. **POLJOPRIVREDNE POVRŠINE**

Na području Općine Antunovac ima 5.300 ha obradivih poljoprivrednih površina, koje obrađuju tvrtke koje se bave poljoprivrednom proizvodnjom te OPG-ovi s našeg područja, te se trebaju pridržavati propisanih agrotehničkih mjera, sukladno organizacijskim i administrativnim mjerama zaštite od požara na otvorenom prostoru u predžetvenom i žetvenom razdoblju.

1. **POPIS TEŠKE MEHANIZACIJE**

Plan korištenja teške građevinske mehanizacije s planom aktiviranja donesen 17. svibnja 2013. godine, «Službeni glasnik Općine Antunovac» broj 4/13.

Izvršitelj: Općinski načelnik

Sudjelovatelj: Pravne i fizičke osobe s područja Općine Antunovac

1. **UPOZNAVANJE PUČANSTVA S OPASNOSTIMA OD NASTANKA POŽARA I POSLJEDICA KOJE POŽARI IZAZIVAJU, INFORMIRANJE STANOVNIŠTVA O ZAKONSKOJ REGULATIVI PRI SPALJIVANJU BILJNOG I DRUGOG OTPADA**

Izvršitelj: DVD i Općinski načelnik

Sudjelovatelj: Pravne i fizičke osobe s područja Općine Antunovac

Ovaj Plan stupa na snagu danom donošenja, a objavit će se u «Službenom glasniku Općine Antunovac».

KLASA: 810-01/14-01/02

URBROJ: 2158/02-01-14-10

U Antunovcu, 25. ožujka 2014. godine

Općinski načelnik

Ivan Anušić

132.

Temeljem članka 18. stavak 3. Zakona o javnoj nabavi («Narodne novine» broj 90/11 i 83/13 i 143/13) i članka 45. Statuta Općine Antunovac («Službeni glasnik Općine Antunovac» broj 2/13), Općinski načelnik Općine Antunovac dana, 27. ožujka 2014. godine, donosi

**ODLUKU**

**o nabavi ravnanja poljskih puteva na području Općine Antunovac**

Članak 1.

Naručitelj usluge: OPĆINA ANTUNOVAC, Antunovac, B. Radića 4, OIB 30812410980 a evidencijski broj nabave je 50/14.

Odgovorna osoba naručitelja je Ivan Anušić, Općinski načelnik Općine Antunovac.

Članak 2.

Predmet nabave je: ravnanje poljskih puteva na području Općine Antunovac.

Članak 3.

Pristigla je ponuda IRETON d.o.o., H. Republike 7, Antunovac, na iznos od 2.608,00 kn bez PDV-a.

Članak 4.

Sredstva za plaćanje nabave osigurana su u Proračunu Općine Antunovac za 2014. godinu sa pozicije R064 Usluge održavanja kanali – poljski putevi.

Članak 5.

Ova Odluka stupa na snagu danom donošenja i objavit će se u «Službenom glasniku Općine Antunovac».

KLASA: 340-01/14-01/04

URBROJ: 2158/02-01-14-2

U Antunovcu, 27. ožujka 2014. godine

Općinski načelnik

Ivan Anušić

133.

Temeljem članka 18. stavak 3. Zakona o javnoj nabavi («Narodne novine» broj 90/11 i 83/13 i 143/13) i članka 45. Statuta Općine Antunovac («Službeni glasnik Općine Antunovac» broj 2/13), Općinski načelnik Općine Antunovac dana, 27. ožujka 2014. godine, donosi

**ODLUKU**

**o nabavi izrade kamenih platoa za eko otoke**

Članak 1.

Naručitelj usluge: OPĆINA ANTUNOVAC, Antunovac, B. Radića 4, OIB 30812410980 a evidencijski broj nabave je 100/14.

Odgovorna osoba naručitelja je Ivan Anušić, Općinski načelnik Općine Antunovac.

Članak 2.

Predmet nabave je: izrada kamenih platoa za eko otoke, 3 lokacije.

Članak 3.

Pristigla je ponuda OPERATOR d.o.o., J. J. Strossmayera 262, Osijek, na iznos od 11.125,50 kn bez PDV-a.

Članak 4.

Sredstva za plaćanje nabave osigurana su u Proračunu Općine Antunovac za 2014. godinu sa pozicije R164-2 Uređenje eko otoka.

Članak 5.

Ova Odluka stupa na snagu danom donošenja i objavit će se u «Službenom glasniku Općine Antunovac».

KLASA: 363-02/13-01/08

URBROJ: 2158/02-01-14-27

U Antunovcu, 27. ožujka 2014. godine

Općinski načelnik

Ivan Anušić

134.

Temeljem članka 18. stavak 3. Zakona o javnoj nabavi («Narodne novine» broj 90/11, 83/13 i 143/13) i članka 45. Statuta Općine Antunovac («Službeni glasnik Općine Antunovac» broj 2/13), Općinski načelnik Općine Antunovac dana, 28. ožujka 2014. godine, donosi

**ODLUKU**

**o nabavi radne odjeće i obuće**

Članak 1.

Naručitelj usluge: OPĆINA ANTUNOVAC, Antunovac, B. Radića 4, OIB 30812410980 a evidencijski broj nabave je 04/14.

Odgovorna osoba naručitelja je Ivan Anušić, Općinski načelnik Općine Antunovac.

Članak 2.

Predmet nabave je: radna odjeća i obuća.

Članak 3.

Pristigla je ponuda GAMM ZAŠTITA, obrt, I. F. Gundulića 60, Osijek, na iznos od 4.022,40 kn bez PDV-a.

Članak 4.

Sredstva za plaćanje nabave osigurana su u Proračunu Općine Antunovac za 2014. godinu sa pozicije R008a, Službena, radna i zaštitna odjeća i obuća.

Članak 5.

Ova Odluka stupa na snagu danom donošenja i objavit će se u «Službenom glasniku Općine Antunovac».

KLASA: 115-01/14-01/01

URBROJ: 2158/02-01-14-6

U Antunovcu, 28. ožujka 2014. godine

Općinski načelnik

Ivan Anušić

135.

Temeljem članka 45. Statuta Općine Antunovac («Službeni glasnik Općine Antunovac» broj 2/13), Općinski načelnik Općine Antunovac dana, 31. ožujka 2014. godine, donosi

**ODLUKU**

**o darivanju slika**

Članak 1.

Općinski načelnik donosi Odluku o darivanju slike: autora Eduard Križanović, evidencijski broj 732 – Dvorište.

Članak 2.

Za izvršenje ove Odluke zadužuje se Jedinstveni upravni odjel Općine Antunovac.

Članak 3.

Ova Odluka stupa na snagu danom donošenja i objavit će se u «Službenom glasniku Općine Antunovac».

KLASA: 401-02/14-01/01

URBROJ: 2158/02-01-14-6

U Antunovcu, 31. ožujka 2014. godine

Općinski načelnik

Ivan Anušić

136.

Temeljem članka 18. stavak 3. Zakona o javnoj nabavi («Narodne novine» broj 90/11) i članka 45. Statuta Općine Antunovac («Službeni glasnik Općine Antunovac» broj 3/09), Općinski načelnik Općine Antunovac dana 02. travnja 2014. godine, donosi

**ODLUKU**

**o nabavi objave čestitke u Glasu Slavonije povodom blagdana Uskrsa**

Članak 1.

Naručitelj usluge: OPĆINA ANTUNOVAC, Antunovac, B. Radića 4, OIB 30812410980 a evidencijski broj nabave je 35/14.

Odgovorna osoba naručitelja je Ivan Anušić, Općinski načelnik Općine Antunovac.

Članak 2.

Predmet nabave je: objava čestitke u Glasu Slavonije povodom blagdana Uskrsa.

Članak 3.

Pristigla je ponuda GLAS SLAVONIJE d.d., Ul. Hrvatske Republike 20, Osijek, na iznos od 2.760,00 kn bez PDV-a.

Članak 4.

Sredstva za plaćanje nabave osigurana su u Proračunu Općine Antunovac za 2014. godinu sa pozicije R014 Usluge promidžbe i informiranja - protokol.

Članak 5.

Ova Odluka stupa na snagu danom donošenja i objavit će se u «Službenom glasniku Općine Antunovac».

KLASA: 032-03/14-01/02

URBROJ: 2158/02-01-14-2

U Antunovcu, 02. travnja 2014. godine

Općinski načelnik

Ivan Anušić

137.

Temeljem članka 45. Statuta Općine Antunovac («Službeni glasnik Općine Antunovac» broj 2/13), Općinski načelnik Općine Antunovac dana, 02. travnja 2014. godine, donosi

**ODLUKU**

**o oslobađanju plaćanja naknade za korištenje Hrvatskog doma Ivanovac**

Članak 1.

Općinski načelnik donosi odluku da se Marija Horvatek, u ime mještana Ivanovca, oslobađa plaćanja naknade za korištenje Hrvatskog doma Ivanovac.

Članak 2.

Imenovana u članku 1. ove Odluke će koristiti prostor Hrvatskog doma Ivanovac u svrhu fitnesa u terminima: utorkom i četvrtkom od 20,00 do 21,00 sati.

Članak 3.

Ova Odluka stupa na snagu danom donošenja i objavit će se u «Službenom glasniku Općine Antunovac».

KLASA: 372-03/14-01/01

URBROJ: 2158/02-01-14-28

U Antunovcu, 02. travnja 2014. godine

Općinski načelnik

Ivan Anušić

138.

Temeljem članka 18. stavak 3. Zakona o javnoj nabavi («Narodne novine» broj 90/11, 83/13 i 143/13) i članka 45. Statuta Općine Antunovac («Službeni glasnik Općine Antunovac» broj 2/13), Općinski načelnik Općine Antunovac dana 04. travnja 2014. godine, donosi

**ODLUKU**

**o nabavi usluge pružanja pravne pomoći**

Članak 1.

Naručitelj usluge: OPĆINA ANTUNOVAC, Antunovac, B. Radića 4, OIB 30812410980 a evidencijski broj nabave je 41/14.

Odgovorna osoba naručitelja je Ivan Anušić, Općinski načelnik Općine Antunovac.

Članak 2.

Predmet nabave je: usluga pružanja pravne pomoći u predmetu prodaje neizgrađenog građevinskog zemljišta u vlasništvu Općine Antunovac k.č. br. 475/3 k.o. Antunovac.

Članak 3.

Pristigla je ponuda odvjetnika Josipa Lulića, Kralja Tomislava 46A, Beli Manastir, na iznos od 4.000,00 kn bez PDV-a.

Članak 4.

Sredstva za plaćanje nabave osigurana su u Proračunu Općine Antunovac za 2014. godinu sa pozicije R017 Intelektualne i osobne usluge.

Članak 5.

Ova Odluka stupa na snagu danom donošenja i objavit će se u «Službenom glasniku Općine Antunovac».

KLASA: 940-01/14-01/01

URBROJ: 2158/02-01-14-4

U Antunovcu, 04. travnja 2014. godine

Općinski načelnik

Ivan Anušić

139.

Temeljem članka 18. stavak 3. Zakona o javnoj nabavi («Narodne novine» broj 90/11, 83/13 i 143/13) i članka 45. Statuta Općine Antunovac («Službeni glasnik Općine Antunovac» broj 2/13), Općinski načelnik Općine Antunovac dana 04. travnja 2014. godine, donosi

**ODLUKU**

**o nabavi usluge pružanja pravne pomoći**

Članak 1.

Naručitelj usluge: OPĆINA ANTUNOVAC, Antunovac, B. Radića 4, OIB 30812410980 a evidencijski broj nabave je 41/14.

Odgovorna osoba naručitelja je Ivan Anušić, Općinski načelnik Općine Antunovac.

Članak 2.

Predmet nabave je: usluga pružanja pravne pomoći u predmetu kupoprodajnog ugovora koji je Općina Antunovac sklopila sa Ustanovom za zdravstvenu njegu u kući Slavonic iz Osijeka.

Članak 3.

Pristigla je ponuda odvjetnika Josipa Lulića, Kralja Tomislava 46A, Beli Manastir, na iznos od 5.000,00 kn bez PDV-a.

Članak 4.

Sredstva za plaćanje nabave osigurana su u Proračunu Općine Antunovac za 2014. godinu sa pozicije R017 Intelektualne i osobne usluge.

Članak 5.

Ova Odluka stupa na snagu danom donošenja i objavit će se u «Službenom glasniku Općine Antunovac».

KLASA: 350-01/13-01/02

URBROJ: 2158/02-01-14-4

U Antunovcu, 04. travnja 2014. godine

Općinski načelnik

Ivan Anušić

140.

Temeljem članka 18. stavak 3. Zakona o javnoj nabavi («Narodne novine» broj 90/11, 83/13 i 143/13) i članka 45. Statuta Općine Antunovac («Službeni glasnik Općine Antunovac» broj 2/13), Općinski načelnik Općine Antunovac dana 04. travnja 2014. godine, donosi

**ODLUKU**

**o nabavi radne odjeće**

Članak 1.

Naručitelj usluge: OPĆINA ANTUNOVAC, Antunovac, B. Radića 4, OIB 30812410980 a evidencijski broj nabave je 04/14.

Odgovorna osoba naručitelja je Ivan Anušić, Općinski načelnik Općine Antunovac.

Članak 2.

Predmet nabave je: radna odjeća.

Članak 3.

Pristigla je ponuda odvjetnika GAMM ZAŠTITA, obrt, I.F. Gundulića 60, Osijek, na iznos od 144,00 kn bez PDV-a.

Članak 4.

Sredstva za plaćanje nabave osigurana su u Proračunu Općine Antunovac za 2014. godinu sa pozicije R008a, Službena, radna i zaštitna odjeća i obuća.

Članak 5.

Ova Odluka stupa na snagu danom donošenja i objavit će se u «Službenom glasniku Općine Antunovac».

KLASA: 115-01/14-01/01

URBROJ: 2158/02-01-14-8

U Antunovcu, 04. travnja 2014. godine

Općinski načelnik

Ivan Anušić

141.

Temeljem članka 18. stavak 3. Zakona o javnoj nabavi («Narodne novine» broj 90/11, 83/13 i 143/13) i članka 45. Statuta Općine Antunovac («Službeni glasnik Općine Antunovac» broj 2/13), Općinski načelnik Općine Antunovac dana 04. travnja 2014. godine, donosi

**ODLUKU**

**o obavljanju poslova zaštite na radu i zaštite od požara**

Članak 1.

Naručitelj usluge: OPĆINA ANTUNOVAC, Antunovac, B. Radića 4, OIB 30812410980 a evidencijski broj nabave je 41/14.

Odgovorna osoba naručitelja je Ivan Anušić, Općinski načelnik Općine Antunovac.

Članak 2.

Predmet nabave je: obavljanje poslova zaštite na radu i zaštite od požara

Članak 3.

Pristigla je ponuda Agencija za razvoj i kontrolu sigurnosti d.o.o., Osječka 163, Tenja, mjesečno 300,00 kn bez PDV-a.

Članak 4.

Sredstva za plaćanje nabave osigurana su u Proračunu Općine Antunovac za 2014. godinu sa pozicije R017, Intelektualne i osobne usluge.

Članak 5.

Ova Odluka stupa na snagu danom donošenja i objavit će se u «Službenom glasniku Općine Antunovac».

KLASA: 115-01/14-01/04

URBROJ: 2158/02-01-14-4

U Antunovcu, 04. travnja 2014. godine

Općinski načelnik

Ivan Anušić

142.

Temeljem članka 18. stavak 3. Zakona o javnoj nabavi («Narodne novine» broj 90/11, 83/13 i 143/13) i članka 45. Statuta Općine Antunovac («Službeni glasnik Općine Antunovac» broj 2/13), Općinski načelnik Općine Antunovac dana 07. travnja 2014. godine, donosi

**ODLUKU**

**o nabavi poklon bona povodom uskršnjih blagdana za djelatnike Općine Antunovac**

Članak 1.

Djelatnicima Općine Antunovac, odobrava se nabava poklon bona povodom uskršnjih blagdana.

Naručitelj usluge: OPĆINA ANTUNOVAC, Antunovac, B. Radića 4, OIB 30812410980.

Odgovorna osoba naručitelja je Ivan Anušić, Općinski načelnik Općine Antunovac.

Članak 2.

Predmet nabave je: poklon bon u vrijednosti 200,00 kn po djelatniku povodom uskršnjih blagdana. Popis djelatnika se nalazi u privitku ove Odluke i njen je sastavni dio.

Članak 3.

Pristigla je ponuda KONZUM TRGOVINA NA VELIKO I MALO d.d., M. Čavića 1a, Zagreb, iznos bona je 3.600,00 kn ukupno.

Članak 4.

Sredstva za plaćanje nabave osigurana su u Proračunu Općine Antunovac za 2014. godinu, sa pozicije R002 Ostali rashodi za zaposlene.

Članak 5.

Ova Odluka stupa na snagu danom donošenja i objavit će se u «Službenom glasniku Općine Antunovac».

KLASA: 333-01/14-01/01

URBROJ: 2158/02-01-14-2

U Antunovcu, 07. travnja 2014. godine

Općinski načelnik

Ivan Anušić

143.

Temeljem članka 18. stavak 3. Zakona o javnoj nabavi («Narodne novine» broj 90/11, 83/13 i 143/13) i članka 45. Statuta Općine Antunovac («Službeni glasnik Općine Antunovac» broj 2/13), Općinski načelnik Općine Antunovac dana, 08. travnja 2014. godine, donosi

**ODLUKU**

**o nabavi prometnih znakova**

Članak 1.

Naručitelj usluge: OPĆINA ANTUNOVAC, Antunovac, B. Radića 4, OIB 30812410980 a evidencijski broj nabave je 18/14.

Odgovorna osoba naručitelja je Ivan Anušić, Općinski načelnik Općine Antunovac.

Članak 2.

Predmet nabave je: prometni znakovi

Članak 3.

Pristigla je ponuda NOBILIS d.o.o., H. Republike 97, Antunovac, na iznos od 1.741,00 kn bez PDV-a.

Članak 4.

Sredstva za plaćanje nabave osigurana su u Proračunu Općine Antunovac za 2014. godinu sa pozicije R047 Prometna signalizacija.

Članak 5.

Ova Odluka stupa na snagu danom donošenja i objavit će se u «Službenom glasniku Općine Antunovac».

KLASA: 340-01/14-01/01

URBROJ: 2158/02-01-14-15

U Antunovcu, 08. travnja 2014. godine

Općinski načelnik

Ivan Anušić

144.

Temeljem članka 18. stavak 3. Zakona o javnoj nabavi («Narodne novine» broj 90/11, 83/13 i 143/13) i članka 45. Statuta Općine Antunovac («Službeni glasnik Općine Antunovac» broj 2/13), Općinski načelnik Općine Antunovac dana, 08. travnja 2014. godine, donosi

**ODLUKU**

**o nabavi objave čestitke u Osijek danas povodom blagdana Uskrsa**

Članak 1.

Naručitelj usluge: OPĆINA ANTUNOVAC, Antunovac, B. Radića 4, OIB 30812410980 a evidencijski broj nabave je 35/14.

Odgovorna osoba naručitelja je Ivan Anušić, Općinski načelnik Općine Antunovac.

Članak 2.

Predmet nabave je: objava čestitke u Osijek danas povodom blagdana Uskrsa.

Članak 3.

Pristigla je ponuda MEDIA ORTAK, obrt, Vinkovačka 66b, Osijek, na iznos od 500,00 kn bez PDV-a.

Članak 4.

Sredstva za plaćanje nabave osigurana su u Proračunu Općine Antunovac za 2014. godinu sa pozicije R014 Usluge promidžbe i informiranja - protokol.

Članak 5.

Ova Odluka stupa na snagu danom donošenja i objavit će se u «Službenom glasniku Općine Antunovac».

KLASA: 032-03/14-01/03

URBROJ: 2158/02-01-14-2

U Antunovcu, 08. travnja 2014. godine

Općinski načelnik

Ivan Anušić

145.

Temeljem članka 18. stavak 3. Zakona o javnoj nabavi («Narodne novine» broj 90/11, 83/13 i 143/13) i članka 45. Statuta Općine Antunovac («Službeni glasnik Općine Antunovac» broj 2/13), Općinski načelnik Općine Antunovac dana 09. travnja 2014. godine, donosi

**ODLUKU**

**o nabavi izrade čestitki povodom blagdana Uskrsa**

Članak 1.

Naručitelj usluge: OPĆINA ANTUNOVAC, Antunovac, B. Radića 4, OIB 30812410980 a evidencijski broj nabave je 37/14.

Odgovorna osoba naručitelja je Ivan Anušić, Općinski načelnik Općine Antunovac.

Članak 2.

Predmet nabave je: izrada čestitki povodom blagdana Uskrsa.

Članak 3.

Pristigla je ponuda ĐAKOVAČKO-OSJEČKA NADBISKUPIJA, ŽUPA SVETE ROZALIJE, dj., Duga 31, Ivanovac, na iznos od 6.500,00 kn.

Članak 4.

Sredstva za plaćanje nabave osigurana su u Proračunu Općine Antunovac za 2014. godinu sa pozicije R014 Usluge promidžbe i informiranja - protokol.

Članak 5.

Ova Odluka stupa na snagu danom donošenja i objavit će se u «Službenom glasniku Općine Antunovac».

KLASA: 333-01/14-01/02

URBROJ: 2158/02-01-14-2

U Antunovcu, 09. travnja 2014. godine

Općinski načelnik

Ivan Anušić

**„Službeni glasnik Općine Antunovac“ službeno glasilo Općine Antunovac**

**Izdaje: Općina Antunovac**

**Za izdavača: Ivan Hampovčan, pročelnik Jedinstvenog upravnog odjela**

**Grafička priprema: Tonka Boni, referentica za administrativne poslove**

**Tisak: Općina Antunovac**