|  |  |  |
| --- | --- | --- |
|  | **Službeni glasnik**  **Općine Antunovac** |  |
| **Godina XX** | **Antunovac, 18.06.2014. godine** | **Broj 7** |

***SADRŽAJ***

***AKTI OPĆINSKOG VIJEĆA Str.***

206. Odluka o uvjetima i mjestima za trgovinu na malo izvan prodavaonica na području Općine Antunovac……………...214

207. Odluka o socijalnoj skrbi na području Općine Antunovac………………………..216

208. Odluka o ukidanju statusa javnog dobra u općoj uporabi pod upravom Općine Antunovac, i prijenosu prava vlasništva na Republiku Hrvatsku………………………220

209. Odluka o odabiru najpovoljnijeg ponuditelja u postupku bagatelne nabave za predmet izrade projektne dokumentacije za projekte energetski učinkovite i ekološke javne ili vanjske rasvjete biciklističke staze………………………………………220

***AKTI OPĆINSKOG NAČELNIKA Str.***

210. IZMJENA PLANA NABAVE za 2014. godinu…………………………………….222

211. Odluka o nabavi usluge čišćenja autobusnih stajališta u Antunovcu i Ivanovcu………………………………….231

212. Odluka o nabavi kipa sv. Antuna…..231

213. Odluka o nabavi pića za Antunovačke dane………………………………………232

214. Odluka o početku postupka bagatelne nabave Izrade projektne dokumentacije za projekte energetski učinkovite i ekološke javne ili vanjske rasvjete biciklističke staze………………………………………232

215. Odluka o nabavi uredskog materijala za potrebe IPA prekogranični program Mađarska – Hrvatska 2007 – 2013 Razvoj biciklističkih ruta Pečuh – Osijek – Antunovac – Ivanovac………………………………….233

216. Odluka o imenovanju ovlaštenih predstavnika za predmet javne nabave prema PRAG Procedurama Europske unije za implementaciju projekta "Razvoj biciklističkih ruta Pečuh-Osijek-Antunovac-Ivanovac” u sklopu IPA programa prekogranična suradnja Mađarska-Hrvatska………………………………….234

217. Zaključak o ukidanju statusa javnog dobra u općoj uporabi pod upravom Općine Antunovac………………………………..235

218. Odluka o nabavi objave tematskog priloga povodom obilježavanja Dana općine…………………………………….235

219. Odluka o raspisivanju Javnog natječaja za prikupljanje prijava za neposredno sudjelovanje Općine Antunovac u sufinanciranju „Programa korištenja obnovljivih izvora energije u kućanstvima na području Općine Antunovac“…………….236

220. Odluka o raspisivanju Javnog natječaja za prikupljanje prijava za neposredno sudjelovanje Općine Antunovac u sufinanciranju programa „Povećanje energetske učinkovitosti obiteljskih kuća na području Općine Antunovac“…………….245

221. Odluka o najmu wc kabina za Antunovačke dane………………………..257

222. Odluka o oslobađanju plaćanja troškova priključka za komunalno opremanje stambenog objekta na sustav odvodnje…..258

223. Odluka o isplati druge rate za nabavu softwerske opreme na rok od 3 godine…..258

224. Odluka o nabavi materijala za uređenje groblja…………………………………….259

225. Odluka o dotaciji novčanih sredstava HUMANITARNOJ UDRUZI „ZA OSIJEK“ za nabavku BIOPTRON PRO I uređaja-lampe……………………………………..259

226. Odluka o odabiru najpovoljnije ponude u postupku javne nabave prema PRAG Procedurama Europske unije za implementaciju projekta „Razvoj biciklističkih ruta Pečuh-Osijek-Antunovac-Ivanovac“ u sklopu IPA programa prekogranična suradnja Mađarska-Hrvatska………………………………….260

***AKT JEDINSTVENOG UPRAVNOG ODJELA Str.***

227. Odluka o radnom vremenu Jedinstvenog upravnog odjela Općine Antunovac u periodu od 01. lipnja do 30. rujna 2014. godine…..262

***AKT VLASTITOG POGONA Str.***

228. Odluka o radnom vremenu Vlastitog pogona Općine Antunovac u periodu od 01. srpnja do 15. rujna 2014. godine…………262

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

206.

Temeljem članka 10. stavak 4. Zakona o trgovini („Narodne novine“ broj 87/08, 96/08, 116/08, 114/11, 68/13 i 30/14) i članka 32. Statuta Općine Antunovac («Službeni glasnik Općine Antunovac» broj 2/13), Općinsko vijeće Općine Antunovac na svojoj 12. sjednici održanoj dana, 17. lipnja 2014. godine, donosi

**ODLUKU**

**o uvjetima i mjestima za trgovinu na malo izvan prodavaonica**

**na području Općine Antunovac**

1. **OPĆE ODREDBE**

Članak 1.

Ovom Odlukom utvrđuju se uvjeti i mjesta na području Općine Antunovac na kojima se prodaja na malo može obavljati izvan prodavaonica, kao prodaja roba na štandovima i klupama izvan tržnica na malo, putem kioska, prodaja putem automata, prigodna prodaja i prodaja putem pokretnih trgovina.

Prodaja robe na štandovima i klupama izvan tržnica na malo, putem kioska, prodaja putem automata, prigodna prodaja i prodaja putem pokretnih trgovina može se obavljati na području Općine Antunovac samo u skladu sa odredbama ove Odluke.

1. **UVJETI I MJESTA ZA PRODAJU NA MALO IZVAN PRODAVAONICA NA**

**PODRUČJU OPĆINE ANTUNOVAC**

Članak 2.

Trgovinu na malo izvan prodavaonica mogu obavljati pravne i fizičke osobe registrirane za obavljanje te djelatnosti, na temelju odobrenja Jedinstvenog upravnog odjela Općine Antunovac izdanog u skladu s ovom Odlukom.

Trgovina na malo može se obavljati na površinama u vlasništvu Općine Antunovac, na površinama koje Općina Antunovac ima u zakupu ili ih koristi po bilo kojoj drugoj osnovi (uz dozvolu vlasnika), na otvorenim mjestima javno – prometnih površina (uz ulice) te na površinama koje imaju pristup s javno – prometnih površina (prostor dvorišta stambenih zgrada i sl.).

**Prigodna prodaja**

Članak 3.

Prigodnom prodajom smatra se prodaja na klupama i štandovima te putem automata na crkvenim godovima, sajmovima, kulturnim, sportskim i drugim manifestacijama koje se organiziraju u naseljima na području Općine Antunovac

Prigodna prodaja tijekom godine organizira se na javnim površinama u vlasništvu Općine Antunovac, na površinama koje Općina Antunovac ima u zakupu ili ih koristi po bilo kojoj drugoj osnovi (uz dozvolu vlasnika).

Prigodna prodaja povodom crkvenog goda uz dan Svetog Antuna u Antunovcu dozvoljava se u okolici crkve svetog Antuna u Antunovcu ili na drugoj prigodnoj lokaciji.

Prigodna prodaja povodom crkvenog goda uz dan Svete Rozalije u Ivanovcu dozvoljava se u okolici crkve svete Rozalije u Ivanovcu ili na drugoj prigodnoj lokaciji.

Prigodna prodaja može se vršiti uz prethodno odobrenje Jedinstvenog upravnog odjela.

Utvrđena naknada u odobrenju za korištenje prostora za prigodnu prodaju mora biti plaćena na žiro račun Općine Antunovac najkasnije jedan dan prije održavanja prigodne prodaje ili na sam dan prodaje.

**Prodaja u kioscima, na klupama i štandovima izvan tržnica, prodaja putem automata**

Članak 4.

Prodaja u kioscima, na klupama i štandovima izvan tržnica te prodaja putem automata može imati karakter stalne i povremene prodaje.

Stalnom prodajom smatra se prodaja organizirana svakodnevno ili u kontinuitetu s određenim tjednim vremenskim razmacima.

Registrirane trgovine koje obavljaju stalnu prodaju u smislu ovog članka podliježu plaćanju poreza na tvrtku.

Članak 5.

Obiteljska poljoprivredna gospodarstva mogu obavljati prodaju vlastitih poljoprivrednih proizvoda samo ukoliko su upisana u Upisnik poljoprivrednih gospodarstava.

Obiteljska poljoprivredna gospodarstva prodaju poljoprivrednih dobara proizvedenih na svom gospodarstvu mogu obavljati na klupama i štandovima izvan tržnica na malo, pokretnom prodajom (putem kolica i pokretnih vozila), prigodnom prodajom, u proizvodnim objektima vlastitog poljoprivrednog gospodarstva, putem kioska te putem prodajnih automata.

Obiteljska poljoprivredna gospodarstva prodaju poljoprivrednih dobara mogu obavljati samo uz odobrenje Jedinstvenog upravnog odjela Općine Antunovac.

Članak 6.

Odobrenje za prodaju na klupama i štandovima izvan tržnica na malo daje Jedinstveni upravni odjel Općine Antunovac temeljem zahtjeva podnositelja zahtjeva.

Članak 7.

Prodajno mjesto za prodaju putem kioska određuje Jedinstveni upravni odjel Općine Antunovac na temelju zahtjeva podnositelja.

Članak 8.

Prodajno mjesto za prodaju putem automata određuje Jedinstveni upravni odjel Općine Antunovac na temelju zahtjeva podnositelja.

Svaki postavljeni automat smatra se izdvojenom poslovnom jedinicom.

**Pokretna prodaja**

Članak 9.

Pod prodajom putem pokretnih prodavaonica smatra se prodaja mješovite robe i drugih proizvoda iz posebno prilagođenih vozila, a u skladu sa odredbama posebnih propisa.

Prodaja putem pokretnih trgovina može biti stalna i povremena.

Prodaja prehrambenih proizvoda putem pokretnih trgovina smatra se stalnom prodajom koja se obavlja svakodnevno ili u kontinuitetu u određenim tjednim vremenskim razmacima.

Članak 10.

Pokretna prodaja (pokretnom trgovinom) može se obavljati svakodnevno na javno-prometnim površinama iz članka 2. stavak 3. ove Odluke uz uvjet da se ne ugrožava sigurnost prometa i ne ometa mir.

Članak 11.

Dozvolu za pokretnu prodaju izdaje Jedinstveni upravni odjel Općine Antunovac za 1 do 12 mjeseci u kalendarskoj godini, ovisno o zahtjevu korisnika.

Plaćanje se vrši mjesečno, unaprijed za naredni mjesec.

Članak 12.

Dozvolu za jednodnevnu pokretnu prodaju izdaje Jedinstveni upravni odjel Općine Antunovac u roku od osam dana od dana kada je zatražena.

Kada se jednodnevna ili višednevna pokretna prodaja vrši u neradne dane Općine Antunovac, korisnik površine za pokretnu prodaju dužan je odobrenje zatražiti najmanje jedan dan prije neradnog dana Općine Antunovac.

1. **PRIJELAZNE I ZAVRŠNE ODREDBE**

Članak 13.

Inspekcijski nadzor nad provedbom ove Odluke provodi Državni inspektorat i druge inspekcije i carinska tijela sukladno ovlaštenjima utvrđenim posebnim zakonima, a nad provedbom odredbi iz područja komunalnog redarstva komunalni redar Jedinstvenog upravnog odjela Općine Antunovac.

Članak 14.

Ukoliko se nadzorom utvrdi da se pokretna trgovina ne pridržava odredbi iz ove Odluke, te uvjeta utvrđenih u odobrenju Jedinstvenog upravnog odjela Općine Antunovac, Jedinstveni upravni odjel Općine Antunovac može trajno oduzeti izdano odobrenje za rad takvoj pokretnoj trgovini.

Članak 15.

Ova Odluka stupa na snagu osmog dana od dana objave u „Službenom glasniku Općine Antunovac“.

KLASA: 330-01/14-01/07

URBROJ: 2158/02-01-14-4

U Antunovcu, 17. lipnja 2014. godine

Predsjednik Općinskog vijeća

Zlatko Matijević

207.

Temeljem članka 19. Zakona o lokalnoj i područnoj (regionalnoj) samoupravi («Narodne novine» broj 33/01, 60/01, 129/05, 109/07, 125/08, 36/09, 150/11, 144/12 i 19/13), članka 117. Zakona o socijalnoj skrbi («Narodne novine» broj 157/13) i članka 32. Statuta Općine Antunovac («Službeni glasnik Općine Antunovac» broj 2/13), Općinsko vijeće Općine Antunovac na svojoj 12. sjednici održanoj dana, 17. lipnja 2014. godine, donosi

**ODLUKU**

**o socijalnoj skrbi na području Općine Antunovac**

**I. OPĆE ODREDBE**

Članak 1.

Ovom Odlukom utvrđuju se korisnici socijalne skrbi, oblici pomoći (u daljnjem tekstu: pomoći) u sustavu socijalne skrbi Općine Antunovac, uvjeti i način njihova ostvarivanja, nadležnost i postupak.

Članak 2.

Pomoći iz članka 1. ove Odluke ne mogu se ostvarivati na teret Općine Antunovac ako je zakonom ili drugim propisom određeno da se ostvaruju na teret Republike Hrvatske te drugih pravnih ili fizičkih osoba.

Članak 3**.**

Sredstva za ostvarivanje pomoći propisanih Zakonom o socijalnoj skrbi (u daljnjem tekstu: Zakon) osiguravaju se u proračunu Općine Antunovac, a sredstva za druge pomoći utvrđene ovom Odlukom osiguravaju se sukladno proračunskim mogućnostima Općine Antunovac za tekuću godinu.

**II. KORISNICI SOCIJALNE SKRBI**

Članak 4.

Korisnik socijalne skrbi (u daljnjem tekstu: korisnik) je:

1. osoba koja ostvaruje pravo na naknadu za troškove stanovanja temeljem odredbi Zakona,
2. osoba koja ima važeće rješenje nadležnog Centra za socijalnu skrb o ostvarivanju prava na zajamčenu minimalnu naknadu,
3. za ostvarivanje ostalih pomoći utvrđenih ovom Odlukom - hrvatski državljanin sa prebivalištem na području Općine Antunovac.

**III. OBLICI POMOĆI SOCIJALNE SKRBI, UVIJETI I NAČIN OSTVARIVANJA**

Članak 5.

Pomoći po ovoj Odluci su:

1. naknada za troškove stanovanja,
2. pravo na pomoć za trošak javnog prijevoza,
3. pomoć za besplatni topli obrok učenika u osnovnim školama,
4. jednokratna pomoć,
5. pomoć za podmirenje pogrebnih troškova,
6. pravo na dodjelu poklon paketa,
7. pravo na jednokratnu pomoć za rođenje djeteta,
8. pravo na pomoć za podmirenje troškova boravka djece u jaslicama i vrtiću,
9. pravo na jednokratnu pomoć za umirovljenike povodom Božića,
10. pravo na jednokratnu pomoć obiteljima s 4 ili više djece,

Pomoći iz stavka 1. točke 1. ovog članka utvrđene su sukladno Zakonu.

Pomoć i visina pomoći iz stavka 1. točke 2.-10. ovog članka ostvarivati će se sukladno proračunskim mogućnostima Općine Antunovac za tekuću godinu.

1. **Naknada za troškove stanovanja**

Članak 6.

Pravo na naknadu za troškove stanovanja ima samac ili kućanstvo ako je korisnik prava na zajamčenu minimalnu naknadu.

Članak 7.

Troškovi stanovanja su troškovi najamnine, komunalne naknade, električne energije, plina, grijanja, vode, odvodnje te drugi troškovi stanovanja u skladu s posebnim propisima.

Iznos pomoći za troškove iz stavka 1. ovog članka priznaje se i odobrava temeljem rješenja o priznavanju prava u iznosu polovice iznosa zajamčene minimalne naknade priznate korisniku iste od strane Centra za socijalnu skrb.

Općina Antunovac djelomično ili u cijelosti izvršava plaćanje računa ovlaštenoj pravnoj ili fizičkoj osobi na području Općine Antunovac koja je pružila uslugu stanovanja za troškove iz stavka 1. ovog članka.

Članak 8.

Korisniku pomoći za stanovanje koji se grije na drva odobrava se pomoć za troškove ogrjeva jednom godišnje u visini koju odlukom odredi Osječko-baranjska županija.

**2. Pravo na pomoć za trošak javnog prijevoza**

Članak 9.

Pravo na pomoć za podmirenje troška javnog prijevoza tijekom 10 mjeseci trajanja školske, odnosno akademske godine, ostvaruju učenici srednje škole i redoviti studenti u skladu s posebnom odlukom Općinskog vijeća koja će biti donesena za svaku školsku, odnosno akademsku godinu.

Pravo na pomoć podmirenja troška javnog prijevoza ne ostvaruju učenici srednje škole i redoviti studenti, koji koriste bilo koji oblik subvencioniranja troška javnog prijevoza.

**3. Pomoć za besplatni topli obrok učenika u osnovnim školama**

Članak 10.

Pomoć za besplatni topli obrok učenika u osnovnim školama može ostvariti učenik čiji roditelji ili staratelji ispunjavaju jedan od uvjeta iz članka 4. ove Odluke.

Pravo na oslobađanje plaćanja troškova užine učenika osnovne škole, mogu ostvariti i djeca koja žive u težim socijalnim i zdravstvenim prilikama te ukoliko više od jednog djeteta iz iste obitelji pohađa osnovnu školu, a na temelju odluke Općinskog načelnika.

Općina Antunovac izvršava mjesečno plaćanje računa osnovnim školama temeljem ispostavljenog računa za prethodni mjesec.

**4. Jednokratna pomoć**

Članak 11.

Jednokratna pomoć odobrava se u novcu.

Jednokratna pomoć može se odobriti samo jednom godišnje.

Članak 12.

Temeljem zamolbe samca ili obitelji, može se odobriti jednokratna novčana pomoć, u okviru osiguranih novčanih sredstava u Programu socijalne skrbi, a koji zbog iznimno teških trenutačnih okolnosti (teške bolesti, kupnje ortopedskih pomagala, elementarne nepogode ili druge nevolje) nisu u mogućnosti zadovoljiti osnovne životne potrebe.

Visinu jednokratne novčane pomoći za svaki pojedini slučaj iz stavka 1. ovog članka, odredit će Općinski načelnik.

**5. Pomoć za podmirenje pogrebnih troškova**

Članak 13.

Pravo na pomoć za podmirenje pogrebnih troškova (osnovna pogrebna oprema i troškovi ukopa) može ostvariti obitelj umrlog, ukoliko ispunjava jedan od uvjeta iz članka 4. ove Odluke.

Pomoć za podmirenje pogrebnih troškova (osnovna pogrebna oprema i troškovi ukopa) ostvaruje se na način da se obitelj umrlog ili rodbina umrlog, odnosno za osobe koje nemaju obitelj, oslobađaju od plaćanja računa za pogrebne troškove, a na temelju odluke Općinskog načelnika.

Pravo na pomoć za podmirenje pogrebnih troškova ne može ostvariti obitelj umrlog ili njegova rodbina ako naknadu za pogrebne troškove može ostvariti putem Centra za socijalnu skrb ili iz drugih izvora.

**6. Pravo na dodjelu poklon paketa**

Članak 14.

Pravo na poklon pakete za božićne blagdane, ostvaruju sva djeca u dobi od 3 do 10 godina s prebivalištem na području Općine Antunovac.

Vrijednost poklon paketa i popis djece, utvrdit će odlukom Općinski načelnik za svaku tekuću godinu.

**7. Pravo na jednokratnu pomoć za rođenje djeteta.**

Članak 15.

Za svako novorođeno dijete, roditelju će se dodijeliti iznos od 2.000,00 kn, kao pomoć za nabavu opreme za novorođenče, neovisno o ispunjavanju uvjeta iz članka 4. ove Odluke.

Pravo na dodjelu novčanog iznosa iz stavka 1. ovog članka imaju roditelji, odnosno samohrane majke ili očevi s prebivalištem na području Općine Antunovac uz predočenje osobnih iskaznica i izvoda iz knjige rođenih za novorođenče.

**8. Pravo na pomoć za podmirenje troškova boravka djece u jaslicama i vrtiću**

Članak 16.

Pravo na pomoć za podmirenje troškova boravka djece u jaslicama i vrtićima mogu ostvariti samo zaposleni roditelji koji ispunjavaju uvjete članka 6. ove Odluke.

Pomoć za podmirenje troškova boravka djece u jaslicama i vrtićima ostvaruje se subvencijom u namirenju ekonomske cijene cjelovitog boravka djece u jaslicama i vrtićima.

**9. Pravo na jednokratnu pomoć za umirovljenike povodom Božića**

Članak 17.

Pravo na jednokratnu novčanu za umirovljenike, ostvaruju umirovljenici stariji od 55 godina s prebivalištem na području Općine Antunovac.

Uvjeti, cenzusi i visina pomoći odrediti će se Odlukom Općinskog načelnika za svaku tekuću godine.

1. **Pravo na jednokratnu pomoć obiteljima s 4 ili više djece**

Članak 18.

Obitelji s 4 ili više djece u dobi do 18 godina, uključujući i redovne studente u dobi do 25 godine, mogu ostvariti pravo na jednokratnu novčanu pomoć na početku školske godine za troškove opremanja učenika neovisno o ispunjavanju uvjeta iz članka 4. ove Odluke.

Uvjete i visinu jednokratne pomoći odrediti će se Odlukom Općinskog načelnika na početku svake školske godine.

**IV. NADLEŽNOST I POSTUPAK**

Članak 19.

Postupak za ostvarivanje prava socijalne skrbi utvrđenih ovom Odlukom pokreće se na zahtjev korisnika. Zahtjev se podnosi Jedinstvenom upravnom odjelu.

Uz zahtjev za pokretanje postupka za ostvarivanje prava utvrđenih ovom Odlukom, korisnici prava dužni su priložiti potrebne isprave, odnosno dokaze (koji su propisani Zakonom i propisima Centra za socijalnu skrb Osijek) potrebne radi utvrđivanja postojanja uvjeta potrebnih za ostvarivanje prava utvrđenih ovom Odlukom.

Članak 20.

Zahtjev za ostvarivanje prava odnosno pomoći podnosi se do 10. u mjesecu za tekući mjesec.

Članak 21.

Rješenje kojim se odobrava ostvarivanje prava utvrđenih ovom Odlukom donosi pročelnik Jedinstvenog upravnog odjela.

Članak 22.

Korisnik prava socijalne skrbi utvrđenih ovom Odlukom, dužan je prijaviti Općini Antunovac svaku promjenu činjenica i okolnosti koje su bile odlučujuće za donošenje rješenja o ostvarivanju prava utvrđenih ovom Odlukom, u roku od 8 dana od dana nastanka.

Prema potrebi, Jedinstveni upravni odjel može, radi provjere, od korisnika prava socijalne skrbi, za vrijeme korištenja prava zatražiti nove isprave i dokaze radi utvrđivanja postojanja okolnosti o kojima ovisi ostvarivanje prava na socijalnu skrb.

Korisnici prava socijalne skrbi, utvrđenih ovom odlukom koji imaju neriješena imovinsko-pravna pitanja prema Općini Antunovac, novčanih dugovanja, sudskih sporova i sl., ne mogu ostvariti prava iz ove odluke, sve do konačnog rješenja prethodnog pitanja.

U slučaju, da za vrijeme korištenja prava utvrđenih ovom Odlukom dođe do promjene okolnosti o kojima ovisi ostvarivanje prava na socijalnu skrb, Jedinstveni upravni odjel će donijeti novo rješenje, kojim će korisniku prava utvrditi prestanak tih prava te odrediti visinu, rok i način povrata protupravno stečene koristi.

Članak 23.

Protiv rješenja kojima se odlučuje o pravu na socijalnu skrb utvrđenu ovom Odlukom, odlučuje nadležno upravno tijelo Osječko-baranjske županije.

**V. PRIJELAZNE I ZAVRŠNE ODREDBE**

Članak 24.

Stupanjem na snagu ove Odluke prestaje važiti Odluka o socijalnoj skrbi na području Općine Antunovac («Službeni glasnik Općine Antunovac» broj 14/11) i Odluka o izmjenama i dopunama Odluke o socijalnoj skrbi na području Općine Antunovac («Službeni glasnik Općine Antunovac» broj 8/13).

Članak 25.

Ova Odluka stupa na snagu osmog dana od dana objave u «Službenom glasniku Općine Antunovac».

KLASA: 550-01/14-01/14

URBROJ: 2158/02-01-14-2

U Antunovcu, 17.06.2014. godine

Predsjednik Općinskog vijeća

Zlatko Matijević

208.

Temeljem članka 103. Zakona o cestama („Narodne novine“ broj 84/11, 22/13, 54/13 i 148/13), članka 35. stavak 8., a u svezi sa stavkom 2. i 4. Zakona o vlasništvu i drugim stvarnim pravima („Narodne novine“ broj 91/96, 68/98, 137/99, 22/00, 73/00, 129/00, 114/01, 79/06, 141/06, 146/08, 38/09, 153/09 i 143/12) i članka 32. Statuta Općine Antunovac ("Službeni glasnik Općine Antunovac" broj 2/13), Općinsko vijeće Općine Antunovac na svojoj 12. sjednici, održanoj dana 17. lipnja 2014. godine, donosi

**ODLUKU**

**o ukidanju statusa javnog dobra u općoj uporabi pod upravom Općine Antunovac,**

**i prijenosu prava vlasništva na Republiku Hrvatsku**

Članak 1.

Općinsko vijeće Općine Antunovac donosi Odluku o prihvaćanju Zaključka o ukidanju statusa javnog dobra u općoj uporabi, pod upravom Općine Antunovac, kako ga je donio Općinski načelnik.

Članak 2.

Utvrđuje se da se katastarska čestica broj 872/2, Ulica Hrvatske Republike, površine 7.360 m2, upisana u ZK ulošku broj 878 u k.o. Antunovac, ne koristi kao javno dobro u općoj uporabi, te se isključuje iz opće uporabe.

Članak 3.

Dozvoljava se bezuvjetni prijenos prava vlasništva na nekretnini upisanoj u ZK ulošku 878, k.č.br. 872/2, k.o. Antunovac, u naravi Ulica Republike Hrvatske, površine 7.360 m2, u korist Republike Hrvatske.

Članak 4.

Za izvršenje ove Odluke zadužuje se Jedinstveni upravni odjel Općine Antunovac.

Članak 5.

Ova Odluka će se objaviti u „Službenom glasniku Općine Antunovac“.

KLASA: 350-01/13-01/08

URBROJ: 2158/02-01-14-12

U Antunovcu, 17. lipnja 2014. godine

Predsjednik Općinskog vijeća

Zlatko Matijević

209.

Temeljem članka 96. Zakona o javnoj nabavi («Narodne novine» broj 90/11, 83/13, 143/13 i 13/14), članka 32. Statuta Općine Antunovac («Službeni glasnik Općine Antunovac» broj 2/13) i članka 9. Pravilnika o provedbi postupka bagatelne nabave („Službeni glasnik Općine Antunovac“ broj 3/14), Općinsko vijeće Općine Antunovac na svojoj 12. sjednici održanoj dana, 17. lipnja 2014. godine, donosi

**ODLUKU**

**o odabiru najpovoljnije ponude u postupku bagatelne javne nabave,**

**za predmet Izrada projektne dokumentacije za izgradnju nove energetski učinkovite i**

**ekološke javne ili vanjske rasvjete biciklističke staze**

Članak 1.

U postupku bagatelne javne nabave za predmet Izrada projektne dokumentacije za izgradnju nove energetski učinkovite i ekološke javne ili vanjske rasvjete biciklističke staze, evidencijski broj nabave je 64/14, Naručitelj OPĆINA ANTUNOVAC, Antunovac, B. Radića 4, MB 2568047 i OIB 30812410980, odabire se ponuda ponuditelja ATO INŽENJERING d.o.o., Vukovarska 217b, 31000 Osijek, te će se s navedenim ponuditeljem sklopiti Ugovor o javnoj nabavi.

Članak 2.

Predmet nabave je Izrada projektne dokumentacije za izgradnju nove energetski učinkovite i ekološke javne ili vanjske rasvjete biciklističke staze. Projekt se sastoji iz dva dijela:

* Projektni zadatak I: Glavni projekt izgradnje nove energetski učinkovite rasvjete biciklističke staze od Antunovca do Josipin dvora,
* Projektni zadatak II: Glavni projekt izgradnje nove energetski učinkovite rasvjete biciklističke staze od Josipin dvora do državne ceste D518.

Evidencijski broj nabave je 64/14.

Članak 3.

Pri provođenju postupka javne nabave primijenjen je postupak bagatelne javne nabave, poziv za nadmetanje.

Članak 4.

Procijenjena vrijednost nabave je 104.000,00 kn bez PDV-a.

Sredstva za plaćanje nabave osigurana su u Proračunu Općine Antunovac za 2014. godinu sa pozicije R036-2 Projektiranje javne rasvjete.

Članak 5.

U zakonskom roku pristigle su 3 (tri) valjane ponude od:

1. ATIKA PROJEKTI d.o.o., Fruškogorska 13, 31000 Osijek , s cijenom ponude u iznosu 122.000,00 kn (bez PDV-a), odnosno 152.500,00 kn (s PDV-om),
2. ATO INŽENJERING d.o.o., Vukovarska 217b, 31000 Osijek, s cijenom ponude u iznosu 99.000,00 kn (bez PDV-a), odnosno 123.750,00 kn (s PDV-om),
3. INŽENJERSKO PROJEKTNI BIRO d.o.o., Martina Divalta 80, 31000 Osijek, s cijenom ponude u iznosu 102.500,00 kn (bez PDV-a), odnosno 128.125,00 kn (s PDV-om).

Članak 6.

Pregled i ocjenu ponude obavili su ovlašteni predstavnici javnog naručitelja:

1. Ivan Hampovčan dipl. iur., Pročelnik Jedinstvenog upravnog odjela,
2. Nataša Tramišak, mag. iur., Zamjenica općinskog načelnika.

Članak 7.

Pregledom i ocjenom ponuda ovlašteni predstavnici naručitelja utvrdili su da su pristigle ponude u potpunosti u skladu sa dokumentacijom za nadmetanje i kao takve prihvatljive.

Članak 8.

Glavni kriterij za odabir je najniža cijena ponude uz ispunjavanje ostalih uvjeta iz postupka javne nabave.

Odabrana je ponuda ATO INŽENJERING d.o.o., Vukovarska 217b, 31000 Osijek.

Cijena odabrane ponude iznosi 99.000,00 kn (bez PDV-a), odnosno 123.125,00 kn (s PDV-om). Cijena za Projektni zadatak I: Glavni projekt izgradnje nove energetski učinkovite rasvjete biciklističke staze od Antunovca do Josipin dvora iznosi 68.000,00 kn (bez PDV-a), odnosno 85.000,00 (s PDV-om), a za Projektni zadatak II: Glavni projekt izgradnje nove energetski učinkovite rasvjete biciklističke staze od Josipin dvora do državne ceste D518 iznosi 31.000,00 kn (bez PDV-a), odnosno 38.750,00 (s PDV-om).

Članak 9.

Daje se odobrenje Općinskom načelniku Općine Antunovac za potpis Ugovora o javnoj nabavi s ponuditeljem.

Članak 10.

Radi zaštite svojih prava, ponuditelj koji je sudjelovao u postupku nadmetanja, može u roku 5 (pet) dana od dana primitka ove Odluke, uložiti žalbu Državnoj komisiji na Odluku o odabiru.

Žalba se izjavljuje Državnoj komisiji u pisanom obliku i dostavlja neposredno poštom, kao i elektroničnim putem ako su za to ostvareni obostrani uvjeti.

Istodobno s dostavljanjem žalbe državnoj komisiji, žalitelj je obvezan dostaviti na dokaziv način primjerak žalbe naručitelju na adresu Općina Antunovac, B. Radića 4, 31216 Antunovac.

Članak 11.

Ova Odluka stupa na snagu danom donošenja i objaviti će se u «Službenom Glasniku Općine Antunovac».

KLASA: 351-01/14-01/03

URBROJ: 2158/02-01-14-16

U Antunovcu, 17. lipnja 2014. godine

Predsjednik Općinskog vijeća

Zlatko Matijević

210.

Temeljem članka 18. stavak 3. Zakona o javnoj nabavi («Narodne novine» broj 90/11, 83/13 i 143/13) i članka 45. Statuta Općine Antunovac («Službeni glasnik Općine Antunovac» broj 2/13), Općinski načelnik Općine Antunovac dana 24. svibnja 2014. godine, donosi

**IZMJENU PLANA NABAVE**

**za 2014. godinu**

Članak 1.

Ovim Planom nabave za 2014. godinu (u daljnjem tekstu: Plan) utvrđuju se predmeti, vrste i načini nabave roba, usluga i radova, dinamika provođenja postupaka nabave i procijenjena vrijednost nabava za proračunsku 2014. godinu.

Članak 2.

Postupak nabave može započeti ako su sredstva za nabavu planirana u Proračunu ili osigurana na drugi propisani način.

Za pripremu i provedbu postupaka nabave utvrđenih ovim Planom, Općinski načelnik Općine Antunovac donosi Odluku o početku postupka javne nabave, kojom se utvrđuje početak i odabir postupka javne nabave te ovlašteni predstavnici javnog naručitelja u postupku javne nabave.

Administrativno tehničke poslove vezane uz pripremu postupka nabave, obavlja Jedinstveni upravni odjel Općine Antunovac.

Članak 3.

Procijenjena vrijednost ukupnih nabava u 2014. godini utvrđuje se u iznosu od kuna, 5.944.404,00 od čega za nabavu roba 1.134.000,00 kuna, za nabavu usluga 1.817.600,00kuna i za nabavu radova 2.992.804,00kuna.

Planirana sredstva za nabavu iz stavka 1. ovog članka osigurana su u Proračunu Općine Antunovac za 2014. godinu, u iznosu od 7.430.505,00 kn.

Tablica Plana nabave za 2014. godinu sastavni je dio ovog Plana.

Članak 4.

Ovaj Plan bit će objavljen u «Službenom glasniku Općine Antunovac».

KLASA: 330-01/14-01/05

URBROJ: 2158/02-01-14-3

Antunovac, 24. svibnja 2014. godine

Općinski načelnik

Ivan Anušić

**PLAN NABAVE OPĆINE ANTUNOVAC ZA 2014. GODINU**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Predmet  nabave** | **Evid. br. Nabave** | **Procijenjena vrijednost nabave ako  je poznata** | **Vrsta post. jav. nab.** | **Sklapanje Ug. o jav. nab.ili  okv. spor.** | **Planirani  početak  postupka** | **Planirano  trajanje Ug. o jav.nab.  ili okv.  Spor.** | **Planirana sredstva** | **Oznaka  pozicije Proračuna** | **Naziv  pozicije** |
| ***ROBA*** |  |  |  |  |  |  |  |  |  |
| Uredski materijal | 01/14 | 25.600,00 | IU |  | 01.01.14. |  | 32.000,00 | R008 | Uredski i ostali  materijalni rashodi |
| Sredstva za održavanje čistoće | 02/14 | 2.400,00 | IU |  | 01.01.14. |  | 3.000,00 | R008 | Uredski i ostali  materijalni rashodi |
| Literatura (časopisi, novine) | 03/14 | 8.000,00 | IU |  | 01.01.14. |  | 10.000,00 | R008 | Uredski i ostali  materijalni rashodi |
| Radna odjeća i obuća | 04/14 | 20.000,00 | IU |  | 01.01.14. |  | 25.000,00 | R008a | Službena, radna i zaštitna odjeća i obuća |
| Električna energija | 05/14 | 253.600,00 | OTV P | UJN | 01.01.14. | 1 godina | 317.000,00 | R009 R033  R033a R037 R056 | Energija Energija-javna rasvjeta Energija-javna rasvjeta  Energija-groblja Energija-MO i HD Ivanovac |
| Plin | 06/14 | 56.000,00 | IU |  | 01.01.14. |  | 70.000,00 | R009 R056 | Energija  Energija-MO i HD Ivanovac |
| Gorivo | 07/14 | 43.200,00 | IU |  | 01.01.14. |  | 54.000,00 | R009 R050 | Energija Gorivo |
| Sitni inventar | 08/14 | 40.800,00 | IU |  | 01.01.14. |  | 51.000,00 | R011 R039  R104 R167 | Sitni inventar Sitni inventar-groblja  Opremanje objekata Sitan inventar |
| Reprezentacija (prehrambeni proizvodi) | 09/14 | 20.000,00 | IU |  | 01.01.14. |  | 25.000,00 | R022 | Reprezentacija |
| Roba za reprezentaciju- piće | 10/14 | 52.000,00 | IU |  | 01.01.14. |  | 65.000,00 | R022 | Reprezentacija |
| Uredski namještaj i oprema | 11/14 | 24.000,00 | IU |  | 01.01.14. |  | 30.000,00 | R028 | Uredska oprema |
| Oprema za ostale namjene | 12/14 | 4.000,00 | IU |  | 01.01.14. |  | 5.000,00 | R029 | Uređaji, strojevi i oprema za ostale namjene |
| Oprema za grijanje, ventilaciju i hlađenje | 13/14 | 28.400,00 | IU |  | 01.01.14. |  | 35.500,00 | R118 | Oprema za grijanje, ventilaciju i hlađenje |
| Nabava softwarea | 14/14 | 12.000,00 | IU |  | 01.01.14. |  | 15.000,00 | R100 | Nabava softwarea |
| Materijal za održ.- groblja | 15/14 | 4.000,00 | IU |  | 01.01.14. |  | 5.000,00 | R038 | Materijal za održavanje  groblja |
| Oprema groblja | 16/14 | 16.000,00 | IU |  | 01.01.14. |  | 20.000,00 | R099 | Oprema groblja |
| Kupovina zemljišta za groblje | 17/14 | 176.000,00 | IU |  | 01.01.14. |  | 220.000,00 | R110 R110-1 R110-2 | Zemljište Zemljište Zemljište |
| Prometna signalizacija | 18/14 | 12.000,00 | IU |  | 01.01.14. |  | 15.000,00 | R047 | Prometna signalizacija |
| Oprema – javne površine | 19/14 | 40.000,00 | IU |  | 01.01.14. |  | 50.000,00 | R055 | Oprema - javne površine |
| Samohodna kosilica | 20/14 | 136.000,00 | OTV P |  | 01.01.14. |  | 170.000,00 | R055a | Samohodna kosilica |
| Materijal za održavanje javnih površina | 21/14 | 40.000,00 | IU |  | 01.01.14. |  | 50.000,00 | R051 | Materijal za održavanje |
| Opremanje postrojbe civilne zaštite | 22/14 | 8.000,00 | IU |  | 01.01.14. |  | 10.000,00 | R124 | Postrojba civilne zaštite |
| Poklon paketići za djecu | 23/14 | 16.000,00 | IU |  | 01.01.14. |  | 20.000,00 | R113b | Poklon paketići za djecu |
| Materijal i dijelovi za tekuće i investicijsko održavanje | 24/14 | 4.000,00 | IU |  | 01.01.14. |  | 5.000,00 | R010 | Materijal i dijelovi za tekuće i investicijsko održavanje |
| Opremanje vrtića | 25/14 | 8.000,00 | IU |  | 01.01.14. |  | 10.000,00 | R155 | Opremanje vrtića |
| Ostale potpore u športu | 26/14 | 16.000,00 | IU |  | 01.01.14. |  | 20.000,00 | R134 | Ostale potpore u športu |
| Uređaji za uštedu električne energije | 27/14 | 8.000,00 | IU |  | 01.01.14. |  | 10.000,00 | R036-1 | Uređaji za uštedu električne energije |
| Oprema za vježbanje | 104/14 | 20.000,00 | IU |  | 01.01.14. |  | 25.000,00 | R123-1 | Oprema za vježbanje |
| Oprema za održavanje | 105/14 | 40.000,00 | IU |  | 01.01.14. |  | 50.000,00 | R059d | Oprema za održavanje |
| ***UKUPNO ROBA*** |  | ***1.134.000,00*** |  |  |  |  | ***1.417.500,00*** |  |  |
| ***USLUGE*** |  |  |  |  |  |  |  |  |  |
| Stručno usavršavanje zaposlenika | 28/14 | 16.000,00 | IU |  | 01.01.14. |  | 20.000,00 | R007 | Stručno osposobljavanje  zaposlenika |
| Usluge telefona, telefaksa | 29/14 | 40.000,00 | IU |  | 01.01.14. |  | 50.000,00 | R012 | Usluge telefona, pošte i prijevoza |
| Poštanske usluge | 30/14 | 20.000,00 | IU |  | 01.01.14. |  | 25.000,00 | R012 | Usluge telefona, pošte i prijevoz |
| Usluge tek. i inv. održ. građevinskih objekata | 31/14 | 24.000,00 | IU |  | 01.01.14. |  | 30.000,00 | R013 | Usluge tekućeg i invest. održavanja |
| Usluge tek. i inv. održ. uredske (fotokopirni uređaj) | 32/14 | 6.400,00 | IU |  | 01.01.14. |  | 8.000,00 | R013 | Usluge tekućeg i invest. održavanja |
| Usluge tek. i inv. održ. opreme (servis kombi bojlera, pregled dimnjaka, baždarenje vage, servis klima uređaja | 33/14 | 6.400,00 | IU |  | 01.01.14. |  | 8.000,00 | R013 | Usluge tekućeg i invest. održavanja |
| Usluge tek. i inv. održ. prijevoznih sred. | 34/14 | 3.200,00 | IU |  | 01.01.14. |  | 4.000,00 | R013 | Usluge tekućeg i investicijskog održavanja |
| Tisak – objave. oglasa | 35/14 | 28.000,00 | IU |  | 01.01.14. |  | 35.000,00 | R014 | Usluge promidžbe i informiranja-protokol |
| Usluge promidžbe i informiranja (oglašavanja)-protokol - Glasnik Općine Antunovac | 36/14 | 36.000,00 | IU |  | 01.01.14. |  | 45.000,00 | R014 | Usluge promidžbe i informiranja-protokol |
| Usluge promidžbe i informiranja (oglašavanja)-protokol – promidžbeni materijal | 37/14 | 56.000,00 | IU |  | 01.01.14. |  | 70.000,00 | R014 | Usluge promidžbe i informiranja-protokol |
| Komunalne usluge (opskrba vodom, pražnjenje septičke jame | 38/14 | 22.800,00 | IU |  | 01.01.14. |  | 28.500,00 | R015 | Komunalne usluge |
| Zakupnine i najamnine – operativni leasing | 39/14 | 33.600,00 | OTV P |  | 01.01.14. |  | 42.000,00 | R016 | Zakupnine i najamnine – operativni leasing |
| Intelektualne i osobne usluge - Geodetske usluge | 40/14 | 40.000,00 | IU |  | 01.01.14. |  | 50.000,00 | R017 | Intelektualne i osobne usluge |
| Intelektualne i osobne usluge | 41/14 | 40.000,00 | IU |  | 01.01.14. |  | 50.000,00 | R017 | Intelektualne i osobne usluge |
| Intelektualne i osobne usluge - Izrada projektne dokumenta. | 42/14 | 40.000,00 | IU |  | 01.01.14. |  | 50.000,00 | R017 | Intelektualne i osobne usluge |
| Premije osiguranja | 43/14 | 28.000,00 | IU |  | 01.01.14. |  | 35.000,00 | R021 | Premije osiguranja |
| Usluge platnog prometa (HPB, Fina) | 44/14 | 12.000,00 | IU |  | 01.01.14. |  | 15.000,00 | R025 | Usluge platnog prometa |
| Održavanje javne rasvjete | 45/14 | 40.000,00 | IU |  | 01.01.14. |  | 50.000,00 | R034 | Tekuće i investicijsko održavanje javne rasvjete |
| Usluge servisa motor. kosilica | 46/14 | 24.000,00 | IU |  | 01.01.14. |  | 30.000,00 | R052 | Usluge održavanja |
| Obavljanje kom. djelatnosti | 47/14 | 16.000,00 | IU |  | 01.01.14. |  | 20.000,00 | R052 | Usluge održavanja |
| Održavanje objekata - čišćenje | 48/14 | 24.000,00 | IU |  | 01.01.14. |  | 30.000,00 | R059a | Održavanje objekata - čišćenje |
| Gospodarska zona - održavanje | 49/14 | 24.000,00 | IU |  | 01.01.14. |  | 30.000,00 | R063a | Gospodarska zona – održavanje |
| Usluga održ. – kanali – poljski putevi | 50/14 | 177.600,00 | IU |  | 01.01.14. |  | 222.000,00 | R064 | Usluge održavanja – kanali – poljski putevi |
| Int. usluge poljopr. – par. elab, analiza tla | 51/14 | 32.000,00 | IU |  | 01.01.14. |  | 40.000,00 | R065 | Intelektualne usluge u poljoprivredi |
| Ostale int. usluge poljopr. | 52/14 | 28.000,00 | IU |  | 01.01.14. |  | 35.000,00 | R066 | Ostale usluge u poljoprivredi |
| Zdravstveni pregled djelatnika | 53/14 | 4.000,00 | IU |  | 01.01.14. |  | 5.000,00 | R109 | Zdravstveni pregled zaposlenika |
| Usluga deratizacije, dezin. i dr. | 54/14 | 76.000,00 | IU |  | 01.01.14. |  | 95.000,00 | R088 | Provođenje deratiz. i dr. |
| Zbrinjavanje napuštenih i izg. životinja | 55/14 | 40.000,00 | IU |  | 01.01.14. |  | 50.000,00 | R125 | Zbrinjavanje napuštenih i izgubljenih životinja |
| Elektronski mediji (oglašavanje u medijima) | 56/14 | 42.000,00 | IU |  | 01.01.14. |  | 52.500,00 | R014a | Elektronski mediji |
| Revitalizacija utvrde Kolođvar | 57/14 | 8.000,00 | IU |  | 01.01.14. |  | 10.000,00 | R136 | Revitalizacija utvrde Kolođvar |
| Odvoz smeća sa poljoprivrednih površina | 58/14 | 97.600,00 | IU |  | 01.01.14. |  | 122.000,00 | R126 | Odvoz smeća sa poljoprivrednih površina |
| Ostale usluge i tehnički pregled vozila | 59/14 | 4.000,00 | IU |  | 01.01.14. |  | 5.000,00 | R019 | Ostale usluge |
| Projektna dokumentacija – IPARD 301 - ner. ceste | 60/14 | 80.000,00 | IU |  | 01.01.14. |  | 100.000,00 | R149 | Ner. ceste – projektna dok.-FONDOVI |
| Sportske dvorane - projektna dokumentacija | 61/14 | 80.000,00 | OTV P |  | 01.01.14. |  | 100.000,00 | R123 | Sportske dvorane - projektna dokumentacija |
| Projektna dok. – rekon. nerazvr. Ceste Antunovac- Jablanova | 62/14 | 64.800,00 | IU |  | 01.01.14. |  | 81.000,00 | R150  R150-1  R150-2 | Projektna dok.-rekon. nerazvr. ceste Antunovac - Jablanova |
| Usluge promidžbe i informiranja-sajam, gosp. zona | 63/14 | 16.000,00 | IU |  | 01.01.14. |  | 20.000,00 | R014-1 | Usluge pr. i informiranja |
| Projektiranje javne rasvjete | 64/14 | 80.000,00 | IU |  | 01.01.14. |  | 100.000,00 | R036-2 | Projektiranje javne rasvjete |
| Manifestacija „Antunovački dani“ | 65/14 | 64.000,00 | IU |  | 01.01.14. |  | 80.000,00 | R072 | Manifestacija „Antunovački dani“ |
| Digitalizacija dokumenata-e-arhiv | 66/14 | 72.000,00 | IU |  | 01.01.14. |  | 90.000,00 | R100-2 R100-3 R100-4 | Digitalizacija dokumenata-e-arhiv |
| Centar Roda | 67/14 | 80.000,00 | IU |  | 01.01.14. |  | 100.000,00 | R163 | Centar Roda |
| Projektna dokumentacija za izgradnju Centra Roda | 68/14 | 80.000,00 | IU |  | 01.01.14. |  | 100.000,00 | R163-1 | Projektna dokumentacija za izgradnju Centra Roda |
| Izrada kamenih platoa za eko otoke | 100/14 | 11.200,00 | IU |  | 01.01.14. |  | 14.000,00 | R164-3 | Uređenje eko otoka |
| Izrada Kipa Sv. Antunva | 101/14 | 20.000,00 | IU |  | 01.01.14. |  | 25.000,00 | R092b | Kip Sv. Antuna -donacija |
| Biciklistička staza,  završna konferencija | 103/14 | 80.000,00 | SINGLE TENDER PROCEDURA |  | 01.01.14 |  | 100.000,00 | R 105 | Biciklistička staza |
| ***UKUPNO USLUGE*** |  | ***1.817.600,00*** |  |  |  |  | ***2.272.000,00*** |  |  |
| ***RADOVI*** |  |  |  |  |  |  |  |  |  |
| Održavanje računalnog sustava | 69/14 | 72.000,00 | IU |  | 01.01.14. |  | 90.000,00 | R018 | Računalne usluge |
| Vodovod – kanalizacija,vodoopskrba | 70/14 | 16.000,00 | IU |  | 01.01.14. |  | 20.000,00 | R093  R093-1 | -Vodovod-kanalizacija  - Vodovod-vodoopskrba |
| HEP - plin | 71/14 | 4.000,00 | IU |  | 01.01.14. |  | 5.000,00 | R031 | HEP-plin |
| Izgradnja javne rasvjete | 72/14 | 1.128.000,00 | IU | UJN | 01.01.14. |  | 1.410.000,00 | R036 | Izgradnja javne rasvjete |
| Održavanje zgrade mrtvačnice | 73/14 | 4.000,00 | IU |  | 01.01.14. |  | 5.000,00 | R041 | Usluge održavanja zgrada mrtvačnice |
| Izgradnja groblja- Antunovac, Ivanovac | 74/14 | 16.000,00 | IU |  | 01.01.14. |  | 20.000,00 | R042 | Izgradnja groblja-Antunovac, Ivanovac |
| Čišćenje i sanacija divljih deponija | 75/14 | 19.200,00 | OTV P |  | 01.01.14. |  | 24.000,00 | R043 | Čišćenje i sanacija divljih deponija |
| Obavljanje kom. djelatnosti koje se obavljaju temeljem programa održavanja kom. infrastrukture – odvoz smeća na deponije | 76/14 | 32.800,00 | IU |  | 01.01.14. |  | 41.000,00 | R043a R040 | -Sanacija deponije -Usluge održavanja groblja |
| Održavanje nerazvrstanih cesta | 77/14 | 80.000,00 | IU |  | 01.01.14. |  | 100.000,00 | R045 | Održavanje nerazvrstanih cesta |
| Održavanje nerazvrstanih cesta | 78/14 | 282.404,00 | IU |  | 01.01.13. |  | 353.005,00 | R127  R127a | Održavanje nerazvrstanih cesta |
| Održavanje kanala (zacijevljenje) | 79/14 | 8.000,00 | IU |  | 01.01.14. |  | 10.000,00 | R049 | Održavanje kanala (zacijevljenje) |
| Ozelenjavanje javnih površina | 80/14 | 40.000,00 | IU |  | 01.01.14. |  | 50.000,00 | R053 | Ozelenjavanje javnih površina |
| Održavanje društvenih objekata | 81/14 | 1.600,00 | IU |  | 01.01.14. |  | 2.000,00 | R059 | Održavanje objekata |
| Uređenje objekata | 82/14 | 24.000,00 | IU |  | 01.01.14. |  | 30.000,00 | R059c | Uređenje objekata |
| Izgradnja nogostupa | 83/14 | 120.000,00 | OTV P | UJN | 01.01.14. | 2 mjeseca | 150.000,00 | R060 | Izgradnja nogostupa |
| Izmjene i dopune Prostornog plana | 84/14 | 20.000,00 | OTV P |  | 01.01.14. |  | 25.000,00 | R057 | Izmjene i dopune  Prostornog plana |
| Izmjene i dopune DPU «Središte Antunovac» | 85/14 | 40.000,00 | IU |  | 01.01.14. |  | 50.000,00 | R061 | Izmjene i dopune DPU ''Središte Antunovac'' |
| Izrada UPU | 86/14 | 40.000,00 | OTV P |  | 01.01.14. |  | 50.000,00 | R107 | Izrada UPU |
| Biciklistička staza – IPA CBC HU HR | 87/14 | 120.000,00 | OTV P | UJN | 01.02.13. |  | 150.000,00 | R105 | Biciklistička staza |
| Izrada dokumen. zaštite i spaš. | 88/14 | 8.000,00 | IU |  | 01.01.14. |  | 10.000,00 | R108 | Izrada dokumentacije |
| Izgradnja crkve u Antunovcu | 89/14 | 344.000,00 | IU |  | 01.01.14. |  | 430.000,00 | R092  R092a | Izgradnja crkve  u Antunovcu |
| Uređenje DVD Antunovac | 90/14 | 0,00 | IU |  | 01.01.14. |  | 0,00 | R059b | Uređenje DVD-a  Ivanovac-krov |
| Solarna elektrana | 91/14 | 3.200,00 | OTV P | UJN | 01.01.14. | 1 godina | 4.000,00 | R140 | Solarna elektrana |
| Autobusna ugibališta, aut. ugibališta-nadstrešnice | 92/14 | 64.000,00 | IU |  | 01.01.14. |  | 80.000,00 | R144  R144-1 | Autobusna ugibališta |
| Izgradnja centralnog križa u Ivanovcu | 93/14 | 24.000,00 | IU |  | 01.01.14. |  | 30.000,00 | R147 | Izgradnja centralnog križa u Ivanovcu |
| Pješački prijelazi | 94/14 | 24.000,00 | IU |  | 01.01.14. |  | 30.000,00 | R060-1 | Pješački prijelazi |
| Vodovod-vodoopskrba | 95/14 | 48.000,00 | IU |  | 01.01.14. |  | 60.000,00 | R093-1 R093-2 | Vodovod-vodoopskrba |
| Vodne građevine-Vodovod Osijek | 96/14 | 80.000,00 | IU |  | 01.01.14. |  | 100.000,00 | R093a | Vodne građevine-Vodovod Osijek |
| Izrada bežične mreže | 97/14 | 16.000,00 | IU |  | 01.01.14. |  | 20.000,00 | R100-1 | Izrada bežične mreže |
| Otresnice | 98/14 | 177.600,00 | IU |  | 01.01.14. |  | 222.000,00 | R127-2 | Otresnice |
| Dječji vrtić | 99/14 | 56.000,00 | IU |  | 01.01.14. |  | 70.000,00 | R155-1 | Vrtić – dodatna ulaganja |
| Biciklistička staza, ugradnja urbane opreme, klupe i infopaneli | 102/14 | 80.000,00 | PRAG NEOGIATED |  | 01.01.14. |  | 100.000,00 | R105 | Biciklistička staza |
| ***UKUPNO RADOVI*** |  | ***2.992.804,00*** |  |  |  |  | ***3.741.005,00*** |  |  |
| Napomena: | OTV P - Otvoreni postupak | | |  |  |  |  |  |  |
|  | OGR P - Ograničeni postupak | | |  |  | NAB 81 robe | 1.134.000,00 |  |  |
|  | IU - Izravno ugovaranje | | |  |  | NAB 82 usluga | 1.817.600,00 |  |  |
|  | UJN - Ugovor o javnoj nabavi | | |  |  | NAB 83 radovi | 2.992.804,00 |  |  |
|  | OS - Okvirni sporazum | | |  |  | **UKUPNO:** | **5.944.404,00** |  |  |

211.

Temeljem članka 18. stavak 3. Zakona o javnoj nabavi («Narodne novine» broj 90/11, 83/13, 143/13 i 13/14) i članka 45. Statuta Općine Antunovac («Službeni glasnik Općine Antunovac» broj 2/13), Općinski načelnik Općine Antunovac dana, 29. svibnja 2014. godine, donosi

**ODLUKU**

**o nabavi usluge čišćenja autobusnih stajališta u Antunovcu i Ivanovcu**

Članak 1.

Naručitelj usluge: OPĆINA ANTUNOVAC, Antunovac, B. Radića 4, OIB 30812410980, a evidencijski broj nabave je 48/14.

Odgovorna osoba naručitelja je Ivan Anušić, Općinski načelnik Općine Antunovac.

Članak 2.

Predmet nabave je: čišćenje usluge čišćenja autobusnih stajališta u Antunovcu i Ivanovcu.

Članak 3.

Pristigla je ponuda MANUS, uslužni obrt, vl. Ljiljana Lovrić, Antunovac, Š. Petefija 16. Obrt nije u sustavu PDV-a.

Članak 4.

Procijenjena vrijednost nabave je iskazana u broju radnih sati potrebnih za jednokratno čišćenje sedam autobusnih stajališta. Za čišćenje svih stajališta, jednokratno je potrebno 15 radnih sati. Iznos radnog sata je 25,00 kn. Ukupno jednokratno čišćenje svih autobusnih stajališta iznosi 375,00 kn i vršiti će se prema ispostavljenim narudžbenicama.

Sredstva za plaćanje nabave osigurana su u Proračunu Općine Antunovac za 2014. godinu sa pozicije R059a Održavanje objekata-čišćenje.

Članak 5.

Ova Odluka stupa na snagu danom donošenja i objavit će se u «Službenom glasniku Općine Antunovac».

KLASA: 363-01/14-01/11

URBROJ: 2158/02-01-14-6

U Antunovcu, 29. svibnja 2014. godine

Općinski načelnik

Ivan Anušić

212.

Temeljem članka 18. stavak 3. Zakona o javnoj nabavi («Narodne novine» broj 90/11, 83/13, 143/13 i 13/14) i članka 45. Statuta Općine Antunovac («Službeni glasnik Općine Antunovac» broj 2/13), Općinski načelnik Općine Antunovac dana, 30. svibnja 2014. godine, donosi

**ODLUKU**

**o nabavi kipa sv. Antuna**

Članak 1.

Naručitelj usluge: OPĆINA ANTUNOVAC, Antunovac, B. Radića 4, OIB 30812410980, a evidencijski broj nabave je 101/14.

Odgovorna osoba naručitelja je Ivan Anušić, Općinski načelnik Općine Antunovac.

Članak 2.

Predmet nabave je: kip sv. Antuna.

Članak 3.

Pristigla je ponuda od VLAHO, Izrada kipova, suvenira i ukrasa, Kožinčev breg 14a, Zagreb, na iznos od 18.000,00 kn.

Članak 4.

Sredstva za plaćanje nabave osigurana su u Proračunu Općine Antunovac za 2014. godinu, sa pozicije R092b Kip sv. Antuna - donacija.

Članak 5.

Ova Odluka stupa na snagu danom donošenja i objavit će se u «Službenom glasniku Općine Antunovac».

KLASA: 070-01/13-01/01

URBROJ: 2158/02-01-14-15

U Antunovcu, 30. svibnja 2014. godine

Općinski načelnik

Ivan Anušić

213.

Temeljem članka 18. stavak 3. Zakona o javnoj nabavi («Narodne novine» broj 90/11, 83/13, 143/13 i 13/14) i članka 45. Statuta Općine Antunovac («Službeni glasnik Općine Antunovac» broj 2/13), Općinski načelnik Općine Antunovac, dana 30. svibnja 2014. godine, donosi

**ODLUKU**

**o nabavi pića za Antunovačke dane**

Članak 1.

Naručitelj usluge: OPĆINA ANTUNOVAC, Antunovac, B. Radića 4, OIB 30812410980, a evidencijski broj nabave je 65/14.

Odgovorna osoba naručitelja je Ivan Anušić, Općinski načelnik Općine Antunovac.

Članak 2.

Predmet nabave je: pića za Antunovačke dane.

Članak 3.

Pristigla je ponuda BIJELIĆ Co. d.o.o., sv. L. B. Mandića 13a, Osijek na iznos od 1.322,58 kn bez PDV-a.

Članak 4.

Sredstva za plaćanje nabave osigurana su u Proračunu Općine Antunovac za 2014. godinu sa pozicije R072 Manifestacija „Antunovački dani“.

.

Članak 5.

Ova Odluka stupa na snagu danom donošenja i objavit će se u «Službenom glasniku Općine Antunovac».

KLASA: 380-01/14-01/01

URBROJ: 2158/02-01-14-9

U Antunovcu, 30. svibnja 2014. godine

Općinski načelnik

Ivan Anušić

214.

Temeljem odredbi Zakona o javnoj nabavi («Narodne novine» broj 90/11, 83/13, 143/13 i 13/14) i članka 45. Statuta Općine Antunovac («Službeni glasnik Općine Antunovac» broj 2/13) i članka 3. Pravilnika o provedbi postupka bagatelne javne nabave («Službeni glasnik Općine Antunovac» broj 3/14), Općinski načelnik Općine Antunovac dana, 30. svibnja 2014. godine, donosi

**ODLUKA**

**o početku postupka bagatelne nabave Izrade projektne dokumentacije za projekte energetski učinkovite i ekološke javne ili vanjske rasvjete biciklističke staze**

Članak 1.

Ovom Odlukom se pokreće postupak javne nabave Izrade projektne dokumentacije za izgradnju nove energetski učinkovite i ekološke javne ili vanjske rasvjete biciklističke staze.

Članak 2.

Odgovorna osoba naručitelja je Ivan Anušić, Općinski načelnik Općine Antunovac.

Članak 3.

Ovom odlukom imenuju se ovlašteni predstavnici naručitelja u otvorenom postupku javne nabave male vrijednosti Izrada projektne dokumentacije za izgradnju nove energetski učinkovite i ekološke javne ili vanjske rasvjete biciklističke staze Planu nabave pod evidencijskom brojem: 64/14.

U Ovlaštene predstavnike naručitelja za Izgradnju nove energetski učinkovite javne rasvjete biciklističke staze:

* Ivan Hampovčan, dipl. iur. i
* Nataša Tramišak, mag. iur.

Članak 4.

Ovom odlukom ovlašćuju se ovlašteni predstavnici naručitelja da pripreme i provedu postupak bagatelne nabave Izrada projektne dokumentacije za izgradnja nove energetski učinkovite i ekološke javne ili vanjske rasvjete biciklističke staze.

Članak 5.

Procijenjena vrijednost nabave je 104.000,00 kuna (bez PDV-a).

Članak 6.

Sredstva za plaćanje nabave osigurana su u Proračunu Općine Antunovac za 2014. godinu sa pozicije R036-2 Projektiranje javne rasvjete.

Članak 8.

Administrativno tehničke poslove u postupku javne nabave obavlja Jedinstveni upravni odjel Općine Antunovac.

Članak 9.

Ova Odluka stupa na snagu danom donošenja i objaviti će se u «Službenom Glasniku Općine Antunovac».

KLASA: 351-01/14-01/03

URBROJ: 2158/02-01-14-7

U Antunovcu, 30. svibnja 2014. godine

Općinski načelnik

Ivan Anušić

215.

Temeljem članka 18. stavak 3. Zakona o javnoj nabavi («Narodne novine» broj 90/11, 83/13, 143/13 i 13/14) i članka 45. Statuta Općine Antunovac («Službeni glasnik Općine Antunovac» broj 2/13), Općinski načelnik Općine Antunovac, dana 02. lipnja 2014. godine, donosi

**ODLUKU**

**o nabavi uredskog materijala za potrebe IPA prekogranični program**

**Mađarska – Hrvatska 2007 – 2013**

**Razvoj biciklističkih ruta Pečuh – Osijek – Antunovac - Ivanovac**

Članak 1.

Naručitelj usluge: OPĆINA ANTUNOVAC, Antunovac, B. Radića 4, OIB 30812410980, a evidencijski broj nabave je 87/14.

Odgovorna osoba naručitelja je Ivan Anušić, Općinski načelnik Općine Antunovac.

Članak 2.

Predmet nabave je: uredski materijal za potrebe IPA prekogranični program Mađarska – Hrvatska 2007 – 2013, Razvoj biciklističkih ruta Pečuh – Osijek – Antunovac - Ivanovac

Članak 3.

Pristigla je ponuda OSJEČKA TRGOVINA PAPIROM d.o.o., k. Trpimira 4, Osijek na iznos od 770,00 kn bez PDV-a.

Članak 4.

Sredstva za plaćanje nabave osigurana su u Proračunu Općine Antunovac za 2014. godinu sa pozicije R105 Biciklistička staza.

Članak 5.

Ova Odluka stupa na snagu danom donošenja i objavit će se u «Službenom glasniku Općine Antunovac».

KLASA: 340-01/13-01/04

URBROJ: 2158/02-01-14-280

U Antunovcu, 02. lipnja 2014. godine

Općinski načelnik

Ivan Anušić

216.

Temeljem odredbi Zakona o javnoj nabavi («Narodne novine» broj 90/11, 83/13, 143/13 i 13/14) i članka 45. Statuta Općine Antunovac («Službeni glasnik Općine Antunovac» broj 2/13), Općinski načelnik Općine Antunovac dana 02. lipnja 2014. godine, donosi

**ODLUKU**

**o imenovanju ovlaštenih predstavnika za predmet javne nabave**

**prema PRAG Procedurama Europske unije za implementaciju projekta**

**"Razvoj biciklističkih ruta Pečuh-Osijek-Antunovac-Ivanovac”**

**u sklopu IPA programa prekogranična suradnja Mađarska-Hrvatska**

Članak 1.

Ovom odlukom imenuju se ovlašteni predstavnici naručitelja u postupcima javne nabave prema PRAG procedurama Europske unije za nabavku usluga, roba i radova za projekt "Razvoj biciklističkih ruta Pečuh-Osijek-Antunovac-Ivanovac” u sklopu IPA programa prekogranične suradnje Mađarska- Hrvatska, koji se vode u Planu nabave pod evidencijskim brojem za nabavku radova 102/14 i za usluge 103/14.

Članak 2.

Za ovlaštene predstavnike naručitelja za predmet nabave iz Članka 1. imenuju se:

Predsjednica:

* Nataša Tramišak, mag.iur.,

Članovi:

* Ivan Hampovčan, dipl. iur.,

- Ljubica Busak i

- Ante Modrić,

Tajnica:

- Anita Ćorić.

Predsjednica i tajnica nemaju pravo glasa kod donošenja Odluka o izboru najpovoljnijeg ponuditelja.

Članak 3.

Ovom odlukom ovlašćuju se ovlašteni predstavnici naručitelja da pripremaju i provode postupke javne nabave prema PRAG Procedurama Europske unije za implementaciju projekta "Razvoj biciklističkih ruta Pečuh-Osijek-Antunovac-Ivanovac” u sklopu IPA programa prekogranična suradnja Mađarska-Hrvatska.

Sukladno PRAG Poglavlju 2.3.6. Conflict of interest, ovlašteni predstavnici naručitelja i stručna osoba potpisali su Declaration of objectivity and confidentiality i Declaration of impartiality and confidentiality.

Članak 4.

Ukupna procijenjena vrijednost nabave za robe usluge i radove je 20.000,00 Eura (bez PDV-a).

Članak 5.

Sredstva za plaćanje nabave osigurati će se su temeljem IPA Prekograničnog programa Mađarska – Hrvatska, AF ID: HUHR/1101/1.2.2./1004, Ugovora o sufinanciranju potpisanog sa Ugovornim tijelom i Proračuna Općine Antunovac za 2014. godinu, sa pozicije R105 Biciklistička staza.

Članak 6.

Ova Odluka stupa na snagu danom donošenja i objavit će se u «Službenom glasniku Općine Antunovac».

KLASA: 340-01/13-01/04

URBROJ: 2158/02-01-14-279

U Antunovcu, 02. lipnja 2014. godine

Općinski načelnik

Ivan Anušić

217.

Temeljem članka 103. Zakona o cestama („Narodne novine“ broj 84/11, 22/13, 54/13 i 148/13), članka 35. stavak 8., a u svezi sa stavkom 2. i 4. Zakona o vlasništvu i drugim stvarnim pravima („Narodne novine“ broj 91/96, 68/98, 137/99, 22/00, 73/00, 129/00, 114/01, 79/06, 141/06, 146/08, 38/09, 153/09 i 143/12) i članka 45. Statuta Općine Antunovac ("Službeni glasnik Općine Antunovac" broj 2/13), Općinski načelnik Općine Antunovac dana 03. lipnja 2014. godine, donosi

**ZAKLJUČAK**

**o ukidanju statusa javnog dobra u općoj uporabi pod upravom**

**Općine Antunovac**

Članak 1.

Utvrđuje se da katastarska čestica upisana u ZK ulošku broj 878, u k.o. Antunovac:

* 872/2, Ulica Hrvatske Republike, površine 7.360 m2, kao javno dobro u općoj uporabi, pod upravom Općine Antunovac, ne koristi kao javno dobro u općoj uporabi, te se isključuje iz opće uporabe.

Članak 2.

Na temelju ovog Zaključka Općinski sud u Osijeku, Odjel za zemljišne knjige, izvršit će brisanje upisa statusa javnog dobra u općoj uporabi, pod upravom Općine Antunovac, na nekretnini opisanoj u članku 1. ovog Zaključka.

Članak 3.

Ovaj Zaključak će se objaviti u „Službenom glasniku Općine Antunovac“.

KLASA: 350-01/13-01/08

URBROJ: 2158/02-01-14-8

U Antunovcu, 03. lipnja 2014. godine

Općinski načelnik

Ivan Anušić

218.

Temeljem članka 18. stavak 3. Zakona o javnoj nabavi («Narodne novine» broj 90/11, 83/13, 143/13 i 13/14) i članka 45. Statuta Općine Antunovac («Službeni glasnik Općine Antunovac» broj 2/13), Općinski načelnik Općine Antunovac, dana 04. lipnja 2014. godine, donosi

**ODLUKU**

**o nabavi objave tematskog priloga povodom obilježavanja Dana općine**

Članak 1.

Naručitelj usluge: OPĆINA ANTUNOVAC, Antunovac, B. Radića 4, OIB 30812410980, a evidencijski broj nabave je 37/14.

Odgovorna osoba naručitelja je Ivan Anušić, Općinski načelnik Općine Antunovac.

Članak 2.

Predmet nabave je: objava tematskog priloga povodom obilježavanja Dana općine.

Članak 3.

Pristigla je ponuda GLAS SLAVONIJE d.d., ul. H. Republike 20, Osijek na iznos od 3.100,00 kn bez PDV-a.

Članak 4.

Sredstva za plaćanje nabave osigurana su u Proračunu Općine Antunovac za 2014. godinu sa pozicije R014 Usluge promidžbe i informiranja - protokol.

.

Članak 5.

Ova Odluka stupa na snagu danom donošenja i objavit će se u «Službenom glasniku Općine Antunovac».

KLASA: 032-03/14-01/02

URBROJ: 2158/02-01-14-4

U Antunovcu, 04. lipnja 2014. godine

Općinski načelnik

Ivan Anušić

219.

Temeljem članka 45. Statuta Općine Antunovac («Službeni glasnik Općine Antunovac» broj 2/13) i Odluke Fonda za zaštitu okoliša i energetsku učinkovitost o neposrednom sufinanciranju Programa korištenja obnovljivih izvora energije u obiteljskim kućama „Program korištenja obnovljivih izvora energije u kućanstvima na području Općine Antunovac“ Općinski načelnik Općine Antunovac dana 03. lipnja 2014. godine, donosi

**ODLUKU**

**o raspisivanju Javnog natječaja za prikupljanje prijava za neposredno sudjelovanje Općine Antunovac u sufinanciranju „Programa korištenja obnovljivih izvora energije u kućanstvima na području Općine Antunovac“**

**I. PREDMET NATJEČAJA**

Članak 1.

Ovom Odlukom određuje se predmet i provedba javnog natječaja zasufinanciranje projekta **„**Programa korištenja obnovljivih izvora energije u kućanstvima na području Općine Antunovac**“.**

Predmet natječaja jeprikupljanje prijava zaneposredno sudjelovanje Općine Antunovac u sufinanciranju nabave i ugradnje sustava za korištenje obnovljivih izvora energije u obiteljskim kućama za prihvatljive troškove nastale nakon odabira korisnika subvencije.

Pravo na korištenje nepovratnih novčanih sredstava (u tekstu: subvencije) Fonda za zaštitu okoliša i energetsku učinkovitost (u tekstu: Fond) i Općine Antunovac može ostvariti fizička osoba na postojećoj obiteljskoj kući na području Općine Antunovac, u kojoj ima prebivalište, ako je ista u njegovom vlasništvu ili u vlasništvu člana/članova njene uže obitelji (u tekstu:Podnositelj prijave).

Postojeća građevina sukladno odredbama Zakona o gradnji (NN 153/13) je građevina izgrađena na temelju građevinske dozvole ili drugog odgovarajućeg akta i svaka druga građevina koja je prema navedenom Zakonu ili posebnom zakonu s njom izjednačena.

Predmetom subvencioniranja ne mogu biti obiteljske kuće za koje je pokrenut postupak legalizacije sukladno odredbama Zakona o postupanju s nezakonito izgrađenim zgradama (NN 86/12, 143/13) sve do pozitivnog okončanja postupka.

Obiteljska je kuća u smislu javnog poziva je građevina stambene namjene:

1. izgrađena na zasebnoj građevinskoj čestici,

2. građevinske bruto površine do 400m2,

3. koja je u cijelosti, ili u kojoj je više od 50% bruto podne površine, namijenjena stanovanju,

4. s najviše dvije stambene jedinice.

Članak 2.

Općina Antunovac sufinancira nabavu i ugradnju sustava za korištenje obnovljivih izvora energije u obiteljskim kućama za prihvatljive troškove nastale nakon donošenja Zaključka o odabiru korisnika subvencije i to za:

1. Sustave sa solarnim toplinskim kolektorima za pripremu potrošne tople vode ili za pripremu potrošne tople vode i grijanja,

2. Sustave sa kotlovima na drvnu sječku/pelete ili pirolitičkim kotlovima na drva za pripremu tople vode i grijanje,

3. Sustave sa fotonaponskim pretvaračima (kolektorima) za proizvodnju električne energije,

4. Sustave s vjetrogeneratorima za proizvodnju električne energije i

5. Sustave s dizalicama topline zemlja-voda, voda-voda, zrak-voda za pripremu potrošne tople vode, grijanje i hlađenje.

Izrada pripremne i projektne dokumentacije nije opravdan trošak.

**Minimalni tehnički uvjeti opreme sustava OIE čija se nabava i ugradnja smatra opravdanim troškom Programa su:**

1. **sa sunčanim toplinskim pretvaračima (kolektorima):**

- osnovna - sunčani toplinski pretvarači (kolektori) - pločasti i/ili vakumski i

- ostala:

* + - spremnik za potrošnu toplu vodu i/ili
    - toplinski akumulacijski spremnik,
    - montažna konstrukcija,
    - automatika,
    - cirkulacijska pumpa,
    - tekućina za punjenje sustava,
    - izolirani razvod tople vode do izljevnih mjesta, uključujući recirkulaciju,
    - pripadajući građevinski radovi nužni za ugradnju navedene opreme,
    - sva ostala oprema i materijal potreban za pravilno funkcioniranje cjelokupnog sustava te pripadajući građevinski radovi nužni za ugradnju prethodno navedene opreme,

1. **s kotlovima na drvnu sječku ili pelete i pirolitičkim kotlovima na drva:**

- osnovna – kotao s pripadajućim plamenikom:

* + - na pelete, ili
    - na drvnu sječku sa spremnikom i sustavom za dobavu drvne sječke ili
    - na drva sa pirolitičkim izgaranjem i

- ostala:

* + - spremnik peleta/drvne sječke,
    - sustav za dobavu peleta/drvne sječke s pužnim vijkom,
    - spremnik za potrošnu toplu vodu, i/ili
    - toplinski akumulacijski spremnik (obavezan za pirolitički kotao),
    - oprema za automatsku regulaciju kotla,
    - montažna konstrukcija,
    - cirkulacijska pumpa,
    - ekspanzijska posuda,
    - ventili i ostala oprema primarnog kruga,
    - izolirani razvod grijanja,
    - ogrjevna tijela,
    - automatska regulacija,
    - sva ostala oprema i materijal potreban za pravilno funkcioniranje cjelokupnog sustava te pripadajući građevinski radovi nužni za ugradnju prethodno navedene opreme.

**c) s fotonaponskim pretvaračima (modulima):**

- osnovna:

* + - fotonaponski pretvarači (moduli),
    - akumulatori električne energije,
    - regulatori punjenja,

- dodatna:

* + - strujni pretvarač (inverter),
    - montažna konstrukcija,
    - priključni ormarići,
    - zaštitne sklopke,
    - kabeli,
    - oprema za prikupljanje i prikazivanje podataka (opcionalno),
    - sva ostala oprema i i materijal potreban za pravilno funkcioniranje cjelokupnog sustava te pripadajući građevinski radovi nužni za ugradnju prethodno navedene opreme.

1. **s vjetrogeneratorima:**

- osnovna:

* + - vjetrogeneratori,
    - akumulatori električne energije,
    - regulatori punjenja,

- dodatna:

* + - pretvarač (inverter),
    - priključni ormarići,
    - zaštitne sklopke,
    - kabeli,
    - oprema za automatsku regulaciju,
    - oprema za prikupljanje i prikazivanje podataka (opcionalno),
    - sva ostala oprema i materijal potreban za pravilno funkcioniranje cjelokupnog sustava te pripadajući građevinski radovi nužni za ugradnju prethodno navedene opreme.

**e)** **s dizalicama topline:**

- osnovna - dizalica topline mora biti

* energetske klase A:

- zrak-voda sa COP ≥ 3,2 te EER ≥ 3,1,

- voda-voda i zemlja-voda sa COP ≥ 4,45 te EER ≥ 5,05, a

- dodatna:

* + kolektorsko polje ili geosonde (dizalice topline u izvedbi voda-voda ili zemlja-voda),
  + spremnik za potrošnu toplu vodu,i/ili
  + toplinski akumulacijski spremnik,
  + toplinska stanica za protočnu pripremu tople vode,
  + oprema za automatsku regulaciju,
  + izolirani razvod grijanja/hlađenja,
  + ogrjevna/rashladna tijela,
  + automatska regulacija,
  + sva ostala oprema potrebna za pravilno funkcioniranje cjelokupnog sustava te pripadajući građevinski radovi nužni za ugradnju prethodno navedene opreme.

Ukoliko podnositelj prijave već posjeduje neku od gore navedenih Dodatnih komponenti sustava OIE ta se može izostaviti iz popisa minimalnih komponenti. Uvjet subvencioniranja pojedine komponente sustava OIE jest da sa postojećim komponentama čini nerazdvojnu potpuno funkcionalnu cjelinu.

Članak 3.

Nepovratna sredstva Općine Antunovac po pojedinom sustavu za korištenje obnovljivih izvora energije u obiteljskoj kući iznose do 2,5% u odnosu na prihvatljive troškove ulaganja ali ne više od 750,00 kuna, a sredstva Fonda iznose do 80% u odnosu na prihvatljive troškove ulaganja, ali ne više od 24.000,00 kuna.

Podnositelju prijave mogu se odobriti nepovratna sredstva za sufinanciranje ugradnje najviše 2 sustava za korištenje obnovljivih izvora energije za obiteljsku kuću koja služi za stambene potrebe njegovog kućanstva.

Projektom će se sufinancirati ugradnja sustava u kućanstvima Općine Antunovac do iskorištenja odobrenih sredstava Fonda za zaštitu okoliša i energetsku učinkovitost (u daljnjem tekstu FZOEU).

Aktivnosti provedbe Natječaja provoditi će Povjerenstvo za provedbu i realizaciju Javnog natječaja za prikupljanje prijava za neposredno sudjelovanje Općine Antunovac u sufinanciranju „Programa korištenja obnovljivih izvora energije u kućanstvima na području Općine Antunovac“.

Povjerenstvo će se sastajati prema potrebi.

**II. TRAJANJE NATJEČAJA I OBJAVA**

Članak 4.

Javni natječaj traje 45 (četrdeset i pet) dana od dana objave u Glasu Slavonije.

Pored objave u dnevnom glasilu natječaj se objavljuje i na oglasnim pločama i web stranici Općine Antunovac.

**III. KORISNICI SREDSTAVA**

Članak 5.

Uvjeti koje podnositelji prijave moraju udovoljavati kako bi ostvarili nepovratna sredstva, odnosno stekli status korisnika subvencije (nastavno: Korisnici) su:

- da su punoljetne fizičke osobe s prebivalištem na području Općine Antunovac,

- da obiteljska kuća u koju se planira ugradnja sustava za korištenje obnovljivih izvora energije služi za stambene potrebe njegovog kućanstva te se nalazi na području Općine Antunovac,

- da je obiteljska kuća u njegovom vlasništvu ili vlasništvu člana/članova njegove uže obitelji koji je suglasan/su suglasni s provođenjem projekta,

- da je obiteljska kuća postojeća u smislu Zakona o gradnji (NN153/13),

- da prihvate uvjete zajedničkog sudjelovanja u sufinanciranju projekata za koje se odobravaju sredstva propisana ovom Odlukom,

- da ulažu vlastita sredstva u projekt korištenja obnovljivih izvora energije za koji se traži sufinanciranje,

- da prilože predračun sa popisom opreme i radova predmetnog/ih sustava,

- da podnesu zahtjev za korištenje sredstava sukladno objavljenom natječaju,

- da sklope ugovor o zajedničkom ulaganju u projekt za koji se odobravaju sredstva,

- da udovoljavaju i drugim uvjetima utvrđenim Odlukom.

**IV. SADRŽAJ DOKUMENTACIJE ZA PRIJAVU**

Članak 6.

Podnositelj prijave na Natječaj dužan je dostaviti sljedeću dokumentaciju:

1. potpisan i cjelovito popunjen Prijavni obrazac za podnošenje zahtjeva za subvencioniranje mjera povećanja korištenja obnovljivih izvora energije kod fizičkih osoba (u tekstu: Prijavni obrazac) kojeg ovjerava vlasnik ili u slučaju većeg broja vlasnika svi suvlasnici (Prilog 1.),

2. za podnositelja prijave: presliku osobne iskaznice (predaje se OBOSTRANA PRESLIKA) ili uvjerenje o prebivalištu podnositelja prijave ne starije od 30 dana (predaje se IZVORNIK),

3. za sve ostale osobe sa prebivalištem na adresi predmetnog kućanstva: presliku osobne iskaznice (predaje se OBOSTRANA PRESLIKA) ili uvjerenje o prebivalištu (predaje se IZVORNIK, ne stariji od 30 dana),

4. vlasnički list (gruntovni izvadak) za izgrađenu stambenu zgradu na koju se planira provedba ugradnje sustava OIE (predaje se IZVORNIK, ne stariji od 30 dana):

1. ukoliko Podnositelj/ica prijave nije vlasnik/ca obiteljske kuće u koju se sustav

ugrađuje, mora dostaviti suglasnost svih (su)vlasnika;

2. ukoliko je Podnositelj/ica prijave vlasnik dijela obiteljske kuće, a ugrađuje sustav

OIE na zajedničke dijelove objekta, mora dostaviti suglasnost ostalih suvlasnika.

5. dokaz o legalno izgrađenom stambenoj zgradi na koju se planira ugradnja sustava OIE (predaje se PRESLIKA IZVORNIKA),

6. kao dokaz legalnosti potrebno je priložiti jedan od ponuđenih dokaza:

* izvršna dozvola za građenje građevine (građevinska dozvola ili rješenje o uvjetima građenja ili potvrda glavnog projekta ili rješenje za građenje ili građevna dozvola ili lokacijska dozvola kojom se dozvoljava građenje ili građevna dozvola za jednostavne građevine ili rješenje o uvjetima uređenja prostora ili rješenje kojim se odobrava građenje) ili;
* rješenje o izvedenom stanju, uporabna dozvola ili rješenje o uporabi s vidljivim datumom izdavanja izvršne dozvole za građenje ili;
* potvrdu da je građevina izgrađena prije 15. veljače 1968. godine ili;
* rješenje o izvedenom stanju za nezakonito izgrađene zgrade sukladno članku 8. Zakona o postupanju sa nezakonito izgrađenim zgradama (NN 86/12).

7. predračun sa popisom opreme i radova predmetnog/ih sustava.

Članak 7.

Neće se razmatrati prijave:

- koje su dostavljene: nakon isteka roka ili od osoba koje ovim Natječajem nisu određene kao Korisnici,

- koje nisu predmet ovog Natječaja,

- koje ne sadrže svu Natječajem propisanu dokumentaciju.

**V. POVJERENSTVO ZA ODABIR**

Članak 8.

U Povjerenstvo za odabir korisnika sredstava, na temelju kriterija odabira, imenuju se slijedeći članovi:

* Nataša Tramišak, predsjednik povjerenstva,
* Ivan Hampovčan, član povjerenstva,
* Zlatko Matijević, član povjerenstva
* Ante Modrić, član povjerenstva.
* Zvonko Gostinski, član povjerenstva,

Zapisničar Povjerenstva za odabir korisnika sredstava je Marijana Sertić.

**VI. KRITERIJI ODABIRA KORISNIKA SREDSTAVA**

Članak 9.

Prihvatljivijom prijavom smatra se prijava koja zadovoljava sve uvjete natječaja.

Uz zadovoljenje uvjeta prijave na Natječaj, postupak za ocjenjivanje pristiglih prijava i odabir korisnika vršiti će se na temelju kriterija i dodjelom bodova definiranih Javnim pozivom Fonda za zaštitu okoliša i energetsku učinkovitost i člankom 10. ove Odluke.

Prednost će se dati obiteljskim kućama :

- boljih energetskih svojstava ovojnice (boljih toplinsko-izolacijskih svojstava vanjskih zidova, vanjske stolarije, krova),

- lošijih energetskih svojstava postojećeg sustava grijanja prostora i/ili potrošne tople vode te

- projektima kojima se zamjenjuje gorivo u sustavima grijanja i/ili pripreme potrošne tople vode, pri čemu će se veći prioritet dati projektima u kojima se smanjuje uporaba električne energije, a potom uporaba fosilnih goriva kao što su ugljen, loživo ulje i prirodni plin (upravo tim redoslijedom).

Povjerenstvo za provedbu Natječaja će provjeriti točnost prijavljenih/početnih stanja obiteljskih kuća terenskim pregledima, a prije ocjenjivanja zahtjeva fizičkih osoba.

Pregledom kućanstava utvrditi će se usklađenost upisanih vrijednosti u Prijavnom obrascu sa zatečenim stanjem u obliku Zapisnika o provedenom pregledu stambenih objekata koji sadržava stvarne zatečene vrijednosti kućanstva sa priloženom fotodokumentacijom kao dokaza postojećeg stanja. Pri pregledu pristiglih ponuda obvezno se provjerava:

- pravovremenost pristigle ponude,

- zadovoljavanje uvjeta Podnositelja prijave (sukladno članku 5. ove Odluke),

- cjelovitost ponude prema potrebnoj dokumentaciji (sukladno članku 6. ove Odluke),

- točnost podataka upisanih u Prijavni obrazac.


Ukoliko ponuda ne zadovoljava navedene uvjete, isključuje iz daljnjeg postupka ocjenjivanja, a za ostale ponude provesti će se postupak za ocjenjivanje pristiglih prijava.

OCJENJIVANJE

Članak 10.

Ukupan broj bodova koje pojedina ponuda može ostvariti iznosi 125 prema slijedećim mjerilima:

1. **Tehno-ekonomska opravdanost ugradnje sustava OIE u/na kućanstvu (do 55 bodova):**



|  |  |  |  |  |  |  |  |
| --- | --- | --- | --- | --- | --- | --- | --- |
| **K** | **Bodovi** | **K** | **Bodovi** | **K** | **Bodovi** | **K** | **Bodovi** |
| <7 | **55** | 33 | **41** | 60 | **27,5** | 87 | **14** |
| 7 | **54** | 34 | **40,5** | 61 | **27** | 88 | **13,5** |
| 8 | **53,5** | 35 | **40** | 62 | **26,5** | 89 | **13** |
| 9 | **53** | 36 | **39,5** | 63 | **26** | 90 | **12,5** |
| 10 | **52,5** | 37 | **39** | 64 | **25,5** | 91 | **12** |
| 11 | **52** | 38 | **38,5** | 65 | **25** | 92 | **11,5** |
| 12 | **51,5** | 39 | **38** | 66 | **24,5** | 93 | **11** |
| 13 | **51** | 40 | **37,5** | 67 | **24** | 94 | **10,5** |
| 14 | **50,5** | 41 | **37** | 68 | **23,5** | 95 | **10** |
| 15 | **50** | 42 | **36,5** | 69 | **23** | 96 | **9,5** |
| 16 | **49,5** | 43 | **36** | 70 | **22,5** | 97 | **9** |
| 17 | **49** | 44 | **35,5** | 71 | **22** | 98 | **8,5** |
| 18 | **48,5** | 45 | **35** | 72 | **21,5** | 99 | **8** |
| 19 | **48** | 46 | **34,5** | 73 | **21** | 100 | **7,5** |
| 20 | **47,5** | 47 | **34** | 74 | **20,5** | 101 | **7** |
| 21 | **47** | 48 | **33,5** | 75 | **20** | 102 | **6,5** |
| 22 | **46,5** | 49 | **33** | 76 | **19,5** | 103 | **6** |
| 23 | **46** | 50 | **32,5** | 77 | **19** | 104 | **5,5** |
| 24 | **45,5** | 51 | **32** | 78 | **18,5** | 105 | **5** |
| 25 | **45** | 52 | **31,5** | 79 | **18** | 106 | **4,5** |
| 26 | **44,5** | 53 | **31** | 80 | **17,5** | 107 | **4** |
| 27 | **44** | 54 | **30,5** | 81 | **17** | 108 | **3,5** |
| 28 | **43,5** | 55 | **30** | 82 | **16,5** | 109 | **3** |
| 29 | **43** | 56 | **29,5** | 83 | **16** | 110 | **2,5** |
| 30 | **42,5** | 57 | **29** | 84 | **15,5** | 111 | **2** |
| 31 | **42** | 58 | **28,5** | 85 | **15** | 112 | **1,5** |
| 32 | **41,5** | 59 | **28** | 86 | **14,5** | ≥113 | **1** |

Ukoliko se u prijavnom obrascu ne navede odgovor za kriterij Tehno-ekonomska opravdanost provedbe ugradnje sustava OIE neće se dodijeliti bodovi za predmetno mjerilo (kriterij).

1. **Zatečeno stanje sustava grijanja/pripreme potrošne tople vode (do 50 bodova):**

a) Ukoliko se prijava predaje za subvencioniranje ugradnje sustava sunčanih toplinskih pretvarača (kolektora) za pripremu potrošne tople vode ili za pripremu potrošne tople vode i grijanje ili kotlovskog sustava na biomasu (kotlovi na drvnu sječku, pelete i pirolitički kotlovi), i ako je energent:

- isključivo električna energija (25 bodova),

- ugljen (20 bodova),

- lož ulje ili ekstra lako lož ulje (10 bodova),

- ukapljeni naftni plin (UNP), prirodni plin ili sustav daljinskog grijanja (5 bodova),

- biomasa (drvna sječka, peleti, briketi, cjepanice ili ostali drvni ostatak), dizalica topline ili drugi obnovljivi izvor energije (0 bodova),

b) Ukoliko se prijava predaje za subvencioniranje ugradnje sustava fotonaponskih pretvarača (modula) ili vjetrogeneratora za proizvodnju električne energije i ako je energent:

- biomasa (drvna sječka, peleti, briketi, cjepanice ili ostali drvni ostatak), dizalica topline ili drugi obnovljivi izvor energije (25 bodova),

- ukapljeni naftni plin (UNP), prirodni plin, sustav daljinskog grijanja (15 bodova),

- lož ulje, ekstra lako lož ulje (10 bodova),

- ugljen (5 bodova)

- isključivo na električnu energiju (0 bodova).

Ukoliko se u prijavnom obrascu navedu dva ili više odgovora za kriterij Zatečeno stanje sustava pripreme potrošne tople vode, pri dodjeljivanju bodova za predmetni kriterij bodovati će se zbroj 80% iznosa bodova za primarni izvor (izvor sa najvećom godišnjom potrošnjom energenta, izraženo u kWh) za pripremu potrošne tople vode u i 20% iznosa bodova sekundarnog izvora (izvor sa manjom godišnjom potrošnjom energenta, izraženo u kWh).

1. **Zatečeno stanje konstrukcijskih dijelova građevine (do 20 bodova);**

a) Ukupna debljina sloja fasadne toplinske zaštite vanjskog zida (toplinska žbuka, stiropor ili kamena vuna) (najveći ukupan broj bodova 10):

* 15 cm ili više (10 bodova),
* 10-14 cm (7 bodova),
* 6-9 cm (5 bodova),
* 4-5 cm (3 boda),
* toplinska žbuka ili 1-3 cm (1 bod),
* 0 cm (0 bodova).

b) Tehničke karakteristike vanjske stolarije (najveći ukupan broj bodova 10):

* trostruko izo staklo s low-e premazom (10 bodova),
* trostruko izo staklo (7 bodova),
* dvostruko izo staklo s low-e premazom (5 bodova),
* dvostruko izo staklo (3 boda),
* dvostruko obično staklo (1 bod),
* jednostruko staklo (0 bodova).

Ukoliko se u prijavnom obrascu navedu dva ili više odgovora za kriterij Tehničke karakteristike vanjske stolarije, pri dodjeljivanju bodova za predmetni kriterij bodovati će se s obzirom na udio pojedine vrstu u ukupnom broju vanjske stolarije. Ukoliko se u prijavnom obrascu ne navede odgovor za kriterij Toplinske zaštite vanjskih zidova i Tehničke karakteristike vanjske stolarije neće se dodijeliti bodovi za predmetni kriterij.

Članak 11.

Lista prednosti za dodjelu sredstava utvrđuje se s obzirom na broj dodijeljenih bodova.

Prednost pri odabiru imat će prijavitelji koji su ostvarili veći broj bodova temeljem propisanih kriterija bez obzira na vrstu sustava. U slučaju da više prijavitelja ima isti broj bodova, lista prednosti generirat će se na osnovu datuma predanog zahtjeva (urudžbenog datuma prijave) tako da raniji datumi prijave imaju prednost.

Po obradi svih pristiglih ponuda Povjerenstvo izrađuje Zapisnik o otvaranju i ocjenjivanju ponuda. U zapisniku o otvaranju i ocjenjivanju ponuda obvezno se navodi analitički prikaz sa otvaranja pristigle dokumentacije, pregled cjelovitosti dostavljene dokumentacije, opis terenskog pregleda prijavljenih kućanstava te prikaz zatečenog stanja, analitički prikaz ocjenjivanja sukladno članku 10. te kao zaključak Neslužbenu bodovnu listu podnositelja prijava.

Neslužbena bodovna lista podnositelja prijavaobjavljuje se na web stranicama Općine Antunovac te se šalje na adresu svim podnositeljima prijava.

**VII. SKLAPANJE UGOVORA**

Članak 12.

Podnositelji prijave imaju pravo u roku od 5 dana od dana od dana zaprimanja Neslužbene liste podnijeti prigovor na listu u pisanom obliku.

Općinski načelnik odlučuje povodom prigovora podnositelja prijave.

Povjerenstvo u roku od 15 dana od dana isteka roka za prigovor izrađuje Zapisnik o konačnoj bodovnoj listi podnositelja prijave na temelju kojeg Općinski načelnik Općine Antunovac donosi Zaključak odabiru korisnika subvencije (u tekstu: Zaključak), koji će Općina Antunovac objaviti na svojim internetskim stranicama i dostaviti korisnicima.

Članak 13.

Nakon primitka Zaključka o odabiru korisnika subvencije, korisnik subvencije dužan je u roku od 15 dana dostaviti sljedeću dokumentaciju (nije opravdani trošak) za sklapanje ugovora:

1. Glavni projekt izrađen i ovjeren od strane ovlaštenog inženjera.

Dokumentacija iz ovog članka dostavlja se na adresu Općine Antunovac uz naznaku: „Program korištenja obnovljivih izvora energije u kućanstvima na području Općine Antunovac“ - Projektna dokumentacija“.

Na temelju dostavljene navedene dokumentacije Općina Antunovac s odabranim fizičkim osobama sklopit će Ugovor o korištenju subvencije, kojim će se utvrditi međusobna prava i obveze.

Ukoliko korisnik subvencije ne dostavi dokumentaciju navedenu u stavku 1. ovog članka, sukladno Zaključku o odabiru korisnika subvencije subvencionirati će se prvi sljedeći prijavitelj koji tada postaje Korisnik subvencije.

Ugovor s korisnicima u ime Općine Antunovac potpisuje Općinski načelnik.

**VII. OSTVARENJE SUBVENCIJE**

Članak 14.

Izvođač radova dužan je osigurati dokaze da je ovlašten za izvođenje predmetnih radova i da je oprema sukladna s tehničkim propisima te dati izjavu o jamstvenom roku za izvedene radove na minimalno 2 godine i za opremu na rokove koji nisu kraći od rokova koje daje dobavljač opreme.

Općina Antunovac dužna je osigurati stručni nadzor izvršenih radova i ugrađene opreme prije isplate bespovratnih sredstava fizičkim osobama o čemu će se sastaviti Zapisnik o ugrađenoj opremi i izvedenim radovima. Ukoliko se utvrdi da izvedeno stanje ne odgovara zahtjevu fizičke osobe za isplatu sredstava, Općina Antunovac zadržava pravo neisplaćivanja istih.

Općina Antunovac dostavlja Korisniku subvencije Vrijednosni kupon s navedenim rokom za korištenje istog (koji je naveden i u Ugovoru) te postotnim i ukupnim iznosima subvencija Fonda i Općine Antunovac.

Korisnik subvencije po završetku ugradnje sustava OIE Izvođaču radova:

1. predaje Vrijednosni kupon, čime mu isplaćuje subvencije Fonda i Općine Antunovac te
2. plaća preostali dio opravdanih troškova i neopravdane troškove.

Korisnik subvencije Općini Antunovac dostavlja Zahtjev za isplatu subvencijekoji mora sadržavati:

1. izvornik ili ovjerenu presliku računa ispostavljenog Korisniku subvencije za nabavu i ugradnju sustava OIE s:

- detaljnim i cjelovitim popisom opravdanih troškova sukladno članku 3. ove Odluke i projektantskom troškovniku kao i ostalih (neopravdanih) troškova,

- postotnim i ukupnim iznosima subvencija Fonda i Općine Antunovac,

2. izvornik Vrijednosnog kupona, cjelovito popunjen i obostrano ovjeren od strane Izvođača radova,

3. presliku ovjerene Pisane izjave izvođača radova o izvedenim radovima i uvjetima održavanja kućanstva sukladno Pravilniku o tehničkom pregledu građevine (NN 108/04),

4. kopije ovjerenih garancija opreme sustava OIE dobivenih od dobavljača istih.

Isplata subvencije razmatrat će se uz uvjet dostave cjelovitog Zahtjeva za isplatu subvencije.

Ukoliko se dostavi nepotpun Zahtjev za isplatu subvencije Izvođač radova dužan ga je nadopuniti u roku od 10 dana od dana zaprimanja službene obavijesti od strane Općine Antunovac.

Članak 15.

Odabrani korisnik subvencije dužan je najkasnije u roku od 90 dana od dana potpisa Ugovora realizirati Projekt za kojeg se prijavio na Natječaj te predati Zahtjev za isplatu subvencije*.*

U suprotnom, smatrat će se da je odustao od Projekta, a sukladno listi prednosti za dodjelu sredstava odabrat će se prvi idući podnositelj prijave koji će biti obvezan Projekt provesti u prethodno navedenom roku.

Odabrani korisnik subvencije može iz različitih razloga odustati od mjera OIE. Važno je u tom slučaju, prije zadanog roka za predaju Zahtjev za isplatu subvencije, u pisanoj formi obavijesti Općinu Antunovac o novonastaloj činjenici te je dužan vratiti nerealizirani Vrijednosni kupon. Općina Antunovac će takvom odabranom korisniku sredstava omogućiti prijavljivanje na budućim natječajima. U protivnom, ukoliko Korisnik u roku 90 dana ne provede mjeru OIE, te ne preda zahtjev za isplatu subvencije sa svom potrebnom dokumentacijom do roka određenog ugovorom, gubi pravo na sufinanciranje projekta u iduće 3 godine, ne računajući godinu u kojoj se prijavio.

Članak 16.

U slučaju zadovoljavanja svih uvjeta za isplatu, Općina Antunovac dužna je isplatiti subvenciju na navedeni IBAN Izvođača radova nakon zaprimanja cjelovitog Zahtjeva za isplatu subvencije i to u roku od 15 dana udio subvencije koji isplaćuje Općina, a subvenciju koju isplaćuje Fond u roku od 15 dana od dana zaprimanja sredstava od strane Fonda, sukladno iznosima navedenim u Vrijednosnom kuponu.

Korisnici subvencije koji su putem ovog natječaja iskoristili subvenciju za nabavu i ugradnju sustava OIE dužni su u slijedećih 5 (pet) godina od dana ugradnje predmetni sustav zadržati u vlasništvu te redovno servisirati i održavati sustav sukladno uputama proizvođača.

**X. ZAVRŠNE ODREDBE**

Članak 17.

Ukupna planirana vrijednost sufinanciranja projekta predviđena je u Proračunu Općine Antunovac za 2014. godinu na poziciji R168 Obnovljivi izvori energije u obiteljskim kućama i iznosi 720.000,00 kn sa PDV-om.

Članak 18.

Ova Odluka stupa na snagu danom donošenja i objavit će se u «Službenom glasniku Općine Antunovac».

KLASA: 351-01/14-01/06

URBROJ: 2158/02-01-14-7

Antunovac, 03. lipnja 2014. godine

Općinski načelnik

Ivan Anušić

220.

Temeljem članka 45. Statuta Općine Antunovac («Službeni glasnik Općine Antunovac» broj 2/13) i Odluke Fonda za zaštitu okoliša i energetsku učinkovitost o neposrednom sufinanciranju Programa povećanja energetske učinkovitosti u obiteljskim kućama „Povećanje energetske učinkovitosti obiteljskih kuća na području Općine Antunovac“Općinski načelnik Općine Antunovac dana 04. lipnja 2014. godine, donosi

**ODLUKU**

**o raspisivanju Javnog natječaja za prikupljanje prijava za neposredno sudjelovanje Općine Antunovac u sufinanciranju programa „Povećanje energetske učinkovitosti obiteljskih kuća na području Općine Antunovac“**

**I. PREDMET NATJEČAJA**

Članak 1.

Ovom Odlukom određuje se predmet i provedba javnog natječaja zasufinanciranje projekta „Povećanje energetske učinkovitosti obiteljskih kuća na području Općine Antunovac“.

Predmet natječaja jeprikupljanje prijava zaneposredno sudjelovanje Općine Antunovac u sufinanciranju nabave i ugradnje opreme te izrade energetskog pregleda i certifikata u obiteljskim kućama za prihvatljive troškove nastale nakon odabira korisnika subvencije.

Pravo na korištenje nepovratnih novčanih sredstava (u tekstu: subvencije) Fonda za zaštitu okoliša i energetsku učinkovitost (u tekstu: Fond) i Općine Antunovac može ostvariti fizička osoba na postojećoj obiteljskoj kući na području Općine Antunovac, u kojoj ima prebivalište, ako je ista u njegovom vlasništvu ili u vlasništvu člana/članova njene uže obitelji (u tekstu:Podnositelj prijave).

Postojeća građevina sukladno odredbama Zakona o gradnji (NN 153/13) je građevina izgrađena na temelju građevinske dozvole ili drugog odgovarajućeg akta i svaka druga građevina koja je prema navedenom Zakonu ili posebnom zakonu s njom izjednačena.

Predmetom subvencioniranja ne mogu biti obiteljske kuće za koje je pokrenut postupak legalizacije sukladno odredbama Zakona o postupanju s nezakonito izgrađenim zgradama (NN 86/12, 143/13) sve do pozitivnog okončanja postupka.

Obiteljska je kuća u smislu javnog poziva je građevina stambene namjene:

1. izgrađena na zasebnoj građevinskoj čestici,

2. građevinske bruto površine do 400m2,

3. koja je u cijelosti, ili u kojoj je više od 50% bruto podne površine, namijenjena stanovanju,

4. s najviše dvije stambene jedinice.

Članak 2.

Općina Antunovac i Fond sufinancirati će nabavu i ugradnju sustava za provedbu sljedećih mjerapovećanja energetske učinkovitosti(u tekstu: mjere EnU), te izradu energetskog pregleda i energetskog certifikata obiteljske kuće nakon provedbe Projekta:

1. zamjena postojeće ugradnjom nove vanjske stolarije

* U ≤1,4 za komplet i ≤1,1 za staklo za Θe,mj,min≤3 ⁰C;
* U ≤1,6 za komplet i ≤1,1 za staklo za Θe,mj,min>3 ⁰C;

1. povećanje toplinske zaštite ovojnice obiteljske kuće

* **≤0,20** za Θe,mj,min≤3 ⁰C (**≤0,25** za Θe,mj,min>3 ⁰C) za krov, strop i pod grijanog prostora (Θi>18 ⁰C) prema vanjskom ili negrijanom prostoru (podrumu, garaži),
* **≤0,25** za Θe,mj,min≤3 ⁰C (**≤0,40** za Θe,mj,min>3 ⁰C) za vanjski zid grijanog prostora,
* **≤0,25** za Θe,mj,min≤3 ⁰C (**≤0,45** za Θe,mj,min>3 ⁰C) za pod prema tlu i ukopane dijelove grijanog prostora.

1. povećanje energetske učinkovitosti sustava grijanja ugradnjom plinskih kondenzacijskih kotlova
2. povećanje energetske učinkovitosti sustava prozračivanja ugradnjom uređaja za povrat topline
3. energetski pregled i energetski certifikat.

Izrada pripremne i projektne dokumentacije nije opravdan trošak.

Podnositelj prijave može ostvariti pravo na korištenje sufinanciranja Općine Antunovac za jednu, više ili sve od navedenih mjera EnU.

Općina Antunovac i Fond za zaštitu okoliša i energetsku učinkovitost subvencionirat će samo prihvatljive troškove mjera EnU koji su definirani ovom Odlukom.

Prihvatljivi trošak mjere EnU je onaj nastao nakon dana donošenja Zaključka o odabiru korisnika subvencije. U nastavku se navode komponente sustava mjera EnU koje se smatraju prihvatljivim troškom dok se sav ostali materijal, oprema ili usluga radova koji nije naveden u nastavku, a eventualno se može pojaviti u tijeku provedbe mjera EnU, smatra neprihvatljivim troškom te ga investitor snosi u 100% iznosu.

Članak 3.

Da bi se stavke u nastavku smatrale prihvatljivim troškom potrebno je:

- osigurati i dokazati tehničku i stručnu sukladnost za pojedine komponente mjera EnU sukladno uputama navedenim u nastavku,

- osigurati koeficijente prolaska topline za pojedine komponente mjera EnU sukladno uputama navedenim u nastavku.

1. **Zamjena postojeće ugradnjom nove vanjske stolarije**

Pod zamjenom postojeće ugradnjom nove vanjske stolarije podrazumijevaju se sljedeće komponente:

* Uklanjanje stare stolarije,
* Dobava i ugradnja nove stolarije,
* Zidarski/ličilački popravci,
* Unutarnje i vanjske klupčice,
* Zaštita od sunca.

**Stručna sposobnost**:

Izvođač radova mora posjedovati Suglasnost za obavljanje djelatnosti građenja za skupine „I 7“ za radove na ugradnji vanjske stolarije, ili jednu od skupina „A, B, C, D, E, F, G, H“ definirane prema Pravilniku o suglasnostima za započinjanje obavljanja djelatnosti građenja (NN 43/09) koji je donesen na temelju članka 46. Zakona o arhitektonskim i inženjerskim poslovima i djelatnostima u prostornom uređenju i gradnji (NN 152/08).

**Tehnička sukladnost:**

Svi dijelovi vanjske stolarije (staklo, okvir, ispuna i dr.) moraju imati važeću Izjavu o svojstvima ili Izjavu o sukladnosti sukladno Zakonu o građevnim proizvodima (NN 76/13) koju osigurava proizvođač.

Izvođač radova dužan je izdati Izjavu o jamstvenom roku na izvedene radove na rok od minimalno 2 godina.

**Minimalni tehnički uvjeti:**

Provedbom mjere EnU potrebno je postići jednak ili manji koeficijent prolaza topline pojedinih dijelova vanjske stolarije kako slijedi:

* U ≤1,4 za komplet i ≤1,1 za staklo za Θe,mj,min≤3 ⁰C;
* U ≤1,6 za komplet i ≤1,1 za staklo za Θe,mj,min>3 ⁰C;

Koeficijenti prolaza topline pojedinih dijelova vanjske stolarije biti će definirani Ugovorom.

1. **Povećanje toplinske zaštite ovojnice obiteljske kuće**

Pod povećanjem toplinske zaštite ovojnice obiteljske kuće podrazumijevaju se sljedeće komponente

Radovi na krovu – grupe prihvatljivih radova

* Krovni pokrov-crijep, šindra, ravni krov, zeleni krov,
* Krovna konstrukcija – drvena, čelična, betonska, krovni paneli,
* Toplinska izolacija,
* Hidroizolacija,
* Oblaganje podgleda - gips karton ploče, drvo,
* Limarski radovi - opšavi, oluci.

Toplinska izolacija vanjskih zidova – grupe prihvatljivih radova

* Etics fasadni sustav - komplet (toplinska izolacija, mrežica, glet masa, žbuka, boja),
* Ventilirana fasada – komplet,
* Fasadni paneli – komplet,
* Termo žbuka-ukoliko se postižu Fondu prihvatljive vrijednosti koef. prolaska topline „U“,
* Unutarnje oblaganje zidova- gips karton ploče, drvo, žbuka.

Podovi prema tlu – grupe prihvatljivih radova

* Estrih,
* Toplinska izolacija,
* Hidroizolacija.

Ukopani dijelovi ovojnice – grupe prihvatljivih radova

* Hidroizolacija,
* Toplinska zaštita,
* Unutarnje oblaganje zidova - gips karton ploče, drvo, žbuka.

Pod prema vanjskom prostoru – grupe prihvatljivih radova

* Estrih,
* Etics fasadni sustav-komplet (toplinska izolacija, mrežica, glet masa, žbuka, boja),
* Fasadni sustav – komplet,
* Termo žbuka-ukoliko se postižu Fondu prihvatljive vrijednosti koef. prolaska topline „U“.

Pod prema negrijanom podrumu – grupe prihvatljivih radova

* Estrih,
* Toplinska izolacija.

Strop prema negrijanom tavanu – grupe prihvatljivih radova

* Toplinska izolacija,
* Oblaganje podgleda - gips karton ploče, drvo.

**Stručna sposobnost**:

Izvođač radova mora posjedovati Suglasnost za obavljanje djelatnosti građenja za skupine „I 5“ ili „I 4“ za radove na ugradnji toplinske izolacije vanjskih zidova ili jednu od skupina „A, B, C, D, E, F, G, H“ definirane prema Pravilniku o suglasnostima za započinjanje obavljanja djelatnosti građenja (NN 43/09) koji je donesen na temelju članka 46. Zakona o arhitektonskim i inženjerskim poslovima i djelatnostima u prostornom uređenju i gradnji (NN 152/08).

**Tehnička sukladnost:**

Svi dijelovi povezanog ETICS sustava moraju imati važeću Izjavu o svojstvima ili Izjavu o sukladnosti sukladno Zakonu o građevnim proizvodima (NN 76/13*)* koju osigurava proizvođač.

Izvođač radova dužan je izdati izjavu o jamstvenom roku na izvedene radove na rok od minimalno 2 godine.

**Minimalni tehnički uvjeti:**

Provedbom mjere EnU potrebno je postići minimalno ukupni koeficijent prolaza topline:

* **≤0,20** za Θe,mj,min≤3 ⁰C (**≤0,25** za Θe,mj,min>3 ⁰C) za krov, strop i pod grijanog prostora (Θi>18 ⁰C) prema vanjskom ili negrijanom prostoru (podrumu, garaži),
* **≤0,25** za Θe,mj,min≤3 ⁰C (**≤0,40** za Θe,mj,min>3 ⁰C) za vanjski zid grijanog prostora,

**≤0,25** za Θe,mj,min≤3 ⁰C (**≤0,45** za Θe,mj,min>3 ⁰C) za pod prema tlu i ukopane dijelove grijanog prostora.

Točna debljina toplinske izolacije koju je potrebno ugraditi na vanjski zid bit će definirana Ugovorom o međusobnim pravima i obvezama u svezi subvencioniranja troškova provedbe mjera povećanja energetske učinkovitosti.

1. **Povećanje energetske učinkovitosti sustava grijanja ugradnjom plinskih kondenzacijskih kotlova**

Pod povećanjem energetske učinkovitosti sustava grijanja ugradnjom plinskih kondenzacijskih kotlova podrazumijevaju se sljedeće komponente:

* kondenzacijski kotao, oprema za automatsku regulaciju kotla, spremnici tople vode, pumpne grupe, ekspanziona posuda, ventili (zaporni, nepovratni i sigurnosni), razvod grijanja, ogrjevna tijela, automatska regulacija, pribor za postavljanje i ostala potrebna oprema za pravilno funkcioniranje cjelokupnog sustava te pripadajući građevinski radovi nužni za ugradnju prethodno navedene opreme (prodori, betoniranje postolja,…),

**Tehnička sukladnost:**

Izvođač radova dužan je izdati izjavu o jamstvenom roku na izvedene radove na rok od minimalno 2 godine.

1. **Povećanje energetske učinkovitosti sustava prozračivanja ugradnjom uređaja za povrat topline otpadnog zraka (rekuperatora)**

Pod povećanje energetske učinkovitosti sustava prozračivanja ugradnjom uređaja za povrat topline otpadnog zraka (rekuperatora) podrazumijevaju se sljedeće komponente:

* Uređaj s povratom otpadne topline zraka, ostala oprema primarnog kruga [dizalica topline - A energetska klasa prema Eurovent Energy Efficiency Classification: zrak-zrak (COP≥3,6; EER≥3,2), zrak-voda (COP≥3,2; EER≥3,1), automatska regulacija, pribor za postavljanje], razvod kanala, usisni i strujni elementi, ostala potrebna oprema za pravilno funkcioniranje cjelokupnog sustava te pripadajući građevinski radovi nužni za ugradnju prethodno navedene opreme (prodori, betoniranje postolja,…)

**Tehnička sukladnost:**

Izvođač radova dužan je izdati izjavu o jamstvenom roku na izvedene radove na rok od minimalno 2 godine.

Članak 4.

Nepovratna sredstva Općine Antunovac po pojedinom sustavu za provedbu mjera povećanja energetske učinkovitosti u obiteljskoj kući iznose do 2,5% u odnosu na prihvatljive troškove ulaganja ali ne više od 1.875,00 kuna, a sredstva Fonda iznose do 80% u odnosu na prihvatljive troškove ulaganja, ali ne više od 60.000,00 kuna.

Projektom će se sufinancirati ugradnja sustava u kućanstvima Općine Antunovac do iskorištenja odobrenih sredstava Fonda za zaštitu okoliša i energetsku učinkovitost (u daljnjem tekstu FZOEU).

Aktivnosti provedbe Natječaja provoditi će Povjerenstvo za provedbu i realizaciju Javnog natječaja za prikupljanje prijava za neposredno sudjelovanje Općine Antunovac u sufinanciranju programa „Povećanja energetske učinkovitosti obiteljskih kuća na području Općine Antunovac“.

Povjerenstvo će se sastajati prema potrebi.

**II. TRAJANJE NATJEČAJA I OBJAVA**

Članak 5.

Javni natječaj traje 45 (četrdeset i pet) dana od dana objave u Glasu Slavonije.

Pored objave u dnevnom glasilu natječaj se objavljuje i na oglasnim pločama i web stranici Općine Antunovac.

**III. KORISNICI SREDSTAVA**

Članak 6.

Uvjeti koje podnositelji prijave moraju udovoljavati kako bi ostvarili nepovratna sredstva, odnosno stekli status korisnika subvencije (nastavno: Korisnici) su:

- da su punoljetne fizičke osobe s prebivalištem na području Općine Antunovac,

da obiteljska kuća u koju se planira provedba mjera EnU služi za stambene potrebe njegovog kućanstva te se nalazi na području Općine Antunovac,

- da je obiteljska kuća u njegovom vlasništvu ili vlasništvu člana/članova njegove uže obitelji koji je suglasan/su suglasni s provođenjem projekta,

- da je obiteljska kuća postojeća u smislu Zakona o gradnji (NN153/13),

- da prihvate uvjete zajedničkog sudjelovanja u sufinanciranju projekata za koje se odobravaju sredstva propisana ovom Odlukom,

- da ulažu vlastita sredstva u projekt povećanja EnU u obiteljskoj kući za koji se traži sufinanciranje,

- da osiguraju provedbu energetskog pregleda i energetskog certificiranja nakon provedbe Projekta u slučaju primjene mjera kojima se smanjuju energetske potrebe obiteljske kuće,

- da podnesu zahtjev za korištenje sredstava sukladno objavljenom natječaju,

- da sklope ugovor o zajedničkom ulaganju u projekt za koji se odobravaju sredstva,

- da udovoljavaju i drugim uvjetima utvrđenim Odlukom.

**IV. SADRŽAJ DOKUMENTACIJE ZA PRIJAVU**

Članak 6.

Podnositelj prijave na Natječaj dužan je dostaviti sljedeću dokumentaciju:

1. potpisan i cjelovito popunjen Prijavni obrazac za podnošenje zahtjeva za sufinanciranje mjera EnU (u tekstu: Prijavni obrazac) kojeg ovjerava vlasnik ili u slučaju većeg broja vlasnika svi suvlasnici (Prilog 1.),

2. za podnositelja prijave: presliku osobne iskaznice (predaje se OBOSTRANA PRESLIKA) ili uvjerenje o prebivalištu podnositelja prijave ne starije od 30 dana (predaje se IZVORNIK),

3. za sve ostale osobe sa prebivalištem na adresi predmetnog kućanstva: presliku osobne iskaznice (predaje se OBOSTRANA PRESLIKA) ili uvjerenje o prebivalištu (predaje se IZVORNIK, ne stariji od 30 dana),

4. vlasnički list (gruntovni izvadak) za izgrađenu stambenu zgradu na koju se planira provedba ugradnje sustava EnU (predaje se IZVORNIK, ne stariji od 30 dana),

5. dokaz da je obiteljska kuća na kojoj se provodi mjera EnU postojeća (PRESLIKA IZVORNIKA) – priznaju se dokumenti sukladno Zakonu o gradnji (NN 153/13),

6. kao dokaz legalnosti potrebno je priložiti jedan od ponuđenih dokaza:

* izvršna dozvola za građenje građevine (građevinska dozvola ili rješenje o uvjetima građenja ili potvrda glavnog projekta ili rješenje za građenje ili građevna dozvola ili lokacijska dozvola kojom se dozvoljava građenje ili građevna dozvola za jednostavne građevine ili rješenje o uvjetima uređenja prostora ili rješenje kojim se odobrava građenje) ili;
* rješenje o izvedenom stanju, uporabna dozvola ili rješenje o uporabi s vidljivim datumom izdavanja izvršne dozvole za građenje ili;
* potvrdu da je građevina izgrađena prije 15. veljače 1968. godine ili;
* rješenje o izvedenom stanju za nezakonito izgrađene zgrade sukladno članku 8. Zakona o postupanju sa nezakonito izgrađenim zgradama (NN 86/12).

7. predračun sa specifikacijom svih radova i materijala.

Članak 7.

Neće se razmatrati prijave:

- koje su dostavljene: nakon isteka roka ili od osoba koje ovim Natječajem nisu određene kao Korisnici,

- koje nisu predmet ovog Natječaja,

- koje ne sadrže svu Natječajem propisanu dokumentaciju.

**V. POVJERENSTVO ZA ODABIR**

Članak 8.

U Povjerenstvo za odabir korisnika sredstava, na temelju kriterija odabira, imenuju se slijedeći članovi:

* Nataša Tramišak, predsjednik povjerenstva,
* Ivan Hampovčan, član povjerenstva,
* Zlatko Matijević, član povjerenstva
* Ante Modrić, član povjerenstva.
* Zvonko Gostinski, član povjerenstva,

Zapisničar Povjerenstva za odabir korisnika sredstava je Marijana Sertić.

**VI. KRITERIJI ODABIRA KORISNIKA SREDSTAVA**

Članak 9.

Prihvatljivijom prijavom smatra se prijava koja zadovoljava sve uvjete natječaja.

Uz zadovoljenje uvjeta prijave na Natječaj, postupak za ocjenjivanje pristiglih prijava i odabir korisnika vršiti će se na temelju kriterija i dodjelom bodova definiranih Javnim pozivom Fonda za zaštitu okoliša i energetsku učinkovitost i člankom 10. ove Odluke.

Prednost će se dati obiteljskim kućama lošijih energetskih svojstava:

- vanjskih zidova – prednost se daje onima koji imaju manju debljinu sloja fasadne toplinske zaštite,

- vanjske stolarije – prednost se daje ovim redoslijedom: jednostruko staklo (maksimalan broj bodova u ocjeni projekta), dvostruko staklo i dvostruko staklo s metalnom folijom,

- opreme za grijanje prostora i/ili potrošne vode, što se utvrđuje prema energentu koji se koristi, a prednost se daje ovim redoslijedom:

1. isključivo električna energija – elektrootporno grijanje (maksimalan broj bodova u ocjeni Projekta),

2. lož ulje,

3. UNP, prirodni plin, sustav daljinskog grijanja ili biomasa (drvna sječka, peleti, briketi, cjepanice ili ostali drvni ostatak), geotermalna dizalica topline ili drugi obnovljivi izvor energije (minimalan broj bodova u ocjeni Projekta) i

- opreme za ventilaciju.

Povjerenstvo za provedbu Natječaja će provjeriti točnost prijavljenih/početnih stanja obiteljskih kuća terenskim pregledima, a prije ocjenjivanja zahtjeva fizičkih osoba.

Pregledom kućanstava utvrditi će se usklađenost upisanih vrijednosti u Prijavnom obrascu sa zatečenim stanjem u obliku Zapisnika o provedenom pregledu stambenih objekata koji sadržava stvarne zatečene vrijednosti kućanstva sa priloženom fotodokumentacijom kao dokaza postojećeg stanja. Pri pregledu pristiglih ponuda obvezno se provjerava:

- pravovremenost pristigle ponude,

- zadovoljavanje uvjeta Podnositelja prijave (sukladno članku 5. ove Odluke),

- cjelovitost ponude prema potrebnoj dokumentaciji (sukladno članku 6. ove Odluke),

- točnost podataka upisanih u Prijavni obrazac.


Ukoliko ponuda ne zadovoljava navedene uvjete, isključuje iz daljnjeg postupka ocjenjivanja, a za ostale ponude provesti će se postupak za ocjenjivanje pristiglih prijava.

OCJENJIVANJE

Članak 10.

Ukupan broj bodova koje pojedina ponuda može ostvariti iznosi 230 prema slijedećim mjerilima:

1. **Tehno-ekonomska opravdanost provedbe mjere EnU na kućanstvu (do 55 bodova):**



|  |  |  |  |  |  |  |  |
| --- | --- | --- | --- | --- | --- | --- | --- |
| **K** | **Bodovi** | **K** | **Bodovi** | **K** | **Bodovi** | **K** | **Bodovi** |
| <7 | **55** | 33 | **41** | 60 | **27,5** | 87 | **14** |
| 7 | **54** | 34 | **40,5** | 61 | **27** | 88 | **13,5** |
| 8 | **53,5** | 35 | **40** | 62 | **26,5** | 89 | **13** |
| 9 | **53** | 36 | **39,5** | 63 | **26** | 90 | **12,5** |
| 10 | **52,5** | 37 | **39** | 64 | **25,5** | 91 | **12** |
| 11 | **52** | 38 | **38,5** | 65 | **25** | 92 | **11,5** |
| 12 | **51,5** | 39 | **38** | 66 | **24,5** | 93 | **11** |
| 13 | **51** | 40 | **37,5** | 67 | **24** | 94 | **10,5** |
| 14 | **50,5** | 41 | **37** | 68 | **23,5** | 95 | **10** |
| 15 | **50** | 42 | **36,5** | 69 | **23** | 96 | **9,5** |
| 16 | **49,5** | 43 | **36** | 70 | **22,5** | 97 | **9** |
| 17 | **49** | 44 | **35,5** | 71 | **22** | 98 | **8,5** |
| 18 | **48,5** | 45 | **35** | 72 | **21,5** | 99 | **8** |
| 19 | **48** | 46 | **34,5** | 73 | **21** | 100 | **7,5** |
| 20 | **47,5** | 47 | **34** | 74 | **20,5** | 101 | **7** |
| 21 | **47** | 48 | **33,5** | 75 | **20** | 102 | **6,5** |
| 22 | **46,5** | 49 | **33** | 76 | **19,5** | 103 | **6** |
| 23 | **46** | 50 | **32,5** | 77 | **19** | 104 | **5,5** |
| 24 | **45,5** | 51 | **32** | 78 | **18,5** | 105 | **5** |
| 25 | **45** | 52 | **31,5** | 79 | **18** | 106 | **4,5** |
| 26 | **44,5** | 53 | **31** | 80 | **17,5** | 107 | **4** |
| 27 | **44** | 54 | **30,5** | 81 | **17** | 108 | **3,5** |
| 28 | **43,5** | 55 | **30** | 82 | **16,5** | 109 | **3** |
| 29 | **43** | 56 | **29,5** | 83 | **16** | 110 | **2,5** |
| 30 | **42,5** | 57 | **29** | 84 | **15,5** | 111 | **2** |
| 31 | **42** | 58 | **28,5** | 85 | **15** | 112 | **1,5** |
| 32 | **41,5** | 59 | **28** | 86 | **14,5** | ≥113 | **1** |

2. Zatečeno stanje sustava za grijanje prostora (najveći ukupan broj bodova 30);

* energent isključivo električna energija, elektrootporno grijanje (30 bodova)
* energent lož ulje (20 bodova)
* energent UNP, prirodni plin, sustav daljinskog grijanja (10 bodova)
* energent biomasa (drvna sječka, peleti, briketi, cjepanice ili ostali drvni ostatak), geotermalna dizalica topline ili drugi obnovljivi izvor energije (0 bodova).

Ukoliko se u prijavnom obrascu navedu dva ili više odgovora za kriterij Zatečeno stanje sustava za grijanje, pri dodjeljivanju bodova za predmetni kriterij bodovati će se primarni izvor za grijanje u 3/5 iznosa i bodovi sekundarnog izvora u 2/5 iznosa.

3. Zatečeno stanje sustava za prozračivanje prostora (najveći ukupan broj bodova 30);

* energent isključivo električna energija, elektrootporno grijanje (30 bodova)
* energent lož ulje (20 bodova)
* energent UNP, prirodni plin, sustav daljinskog grijanja (10 bodova)
* energent biomasa (drvna sječka, peleti, briketi, cjepanice ili ostali drvni ostatak), geotermalna dizalica topline ili drugi obnovljivi izvor energije (0 bodova)

Ukoliko se u prijavnom obrascu navedu dva ili više odgovora za kriterij Zatečeno stanje sustava za grijanje, pri dodjeljivanju bodova za predmetni kriterij bodovati će se primarni izvor za grijanje u 3/5 iznosa i bodovi sekundarnog izvora u 2/5 iznosa.

4. Zatečeno stanje konstrukcijskih dijelova građevine – zadovoljavajuća toplinska zaštita, opće stanje fasade, stolarije i dr. (najveći ukupan broj bodova 30) i tip konstrukcije vanjskog zida( ukupan broj bodova dobije se zbrajanje bodova prema debljini toplinske izolacije i tipu konstrukcije većeg dijela vanjskog zida);

1. Prijava za sufinanciranje Toplinske zaštite vanjske ovojnice

a1. Vanjski zid

* Ukupna debljina sloja fasadne toplinske zaštite vanjskog zida (toplinska žbuka, stiropor ili kamena vuna) :
* 0 cm (15 bodova)
* toplinska žbuka 1-3 cm (10 bodova)
* 4-5 cm (7 bodova)
* 6-9 cm (5 bodova)
* 10-14 cm (3 boda)
* 15 cm ili više (0 bodova)
* Tip konstrukcije vanjskog zida:
  + - Armirano betonski zid (15 bodova)
    - Lakobetonski blokovi (12 bodova)
    - Puna opeka (10 bodova)
    - Blok (šuplja) opeka (7 bodova)
    - Kamen, drvo (5 bodova)
    - Porobeton ili termoblok, zid s termožbukom (3 boda)

a2) Krov ili strop:

* Ukupna debljina sloja fasadne toplinske zaštite krova, poda ili stropa (stiropor ili kamena vuna) :
* 0 cm (30 bodova)
* 1-3 cm (25 bodova)
* 4-5 cm (15 bodova)
* 6-9 cm (10 bodova)
* 10-14 cm (5 boda)
* 15 cm ili više (0 bodova)

a3) Pod:

* Ukupna debljina sloja fasadne toplinske zaštite krova, poda ili stropa (stiropor ili kamena vuna) :
* 0 cm (15 bodova)
* 1-3 cm (10 bodova)
* 4-5 cm (5 bodova)
* 6-9 cm (2 bodova)
* 10-14 cm (0 boda)

Ukoliko se u prijavnom obrascu ne navede odgovor za kriterij Toplinske zaštite vanjske ovojnice i tip konstrukcije neće se dodijeliti bodovi za predmetni kriterij.

b) Prijava za sufinanciranjeEnergetski učinkovite vanjske stolarije (prozora i vrata)

* Tehničke karakteristike vanjske stolarije:
* jednostruko staklo (30 bodova)
* dvostruko obično staklo (20 boda)
* dvostruko izo staklo (15 bodova)
* dvostruko izo staklo s low-e premazom (10 bodova)
* trostruko izo staklo (5 bodova)
* trostruko izo staklo s low-e premazom (0 bodova).

Ukoliko se u prijavnom obrascu navedu dva ili više odgovora za kriterij Tehničke karakteristike vanjske stolarije, pri dodjeljivanju bodova za predmetni kriterij bodovat će se s obzirom na udio pojedine vrstu u ukupnom broju vanjske stolarije.

Ukoliko se u prijavnom obrascu ne navede odgovor za kriterij Tehničke karakteristike vanjske stolarije neće se dodijeliti bodovi za predmetni kriterij.

Ukoliko dvije ili više prijava budu bodovane jednakim brojem bodova prednost pri odabiru imati će one prijave sa ranijim datumom, odnosno vremenom slanja prijave.

Članak 11.

Lista prednosti za dodjelu sredstava utvrđuje se s obzirom na broj dodijeljenih bodova.

Prednost pri odabiru imat će prijavitelji koji su ostvarili veći broj bodova temeljem propisanih kriterija bez obzira na vrstu sustava. U slučaju da više prijavitelja ima isti broj bodova, lista prednosti generirat će se na osnovu datuma predanog zahtjeva (urudžbenog datuma prijave) tako da raniji datumi prijave imaju prednost.

Po obradi svih pristiglih ponuda Povjerenstvo izrađuje Zapisnik o otvaranju i ocjenjivanju ponuda. U zapisniku o otvaranju i ocjenjivanju ponuda obvezno se navodi analitički prikaz sa otvaranja pristigle dokumentacije, pregled cjelovitosti dostavljene dokumentacije, opis terenskog pregleda prijavljenih kućanstava te prikaz zatečenog stanja, analitički prikaz ocjenjivanja sukladno članku 10. te kao zaključak Neslužbenu bodovnu listu podnositelja prijava.

Neslužbena bodovna lista podnositelja prijavaobjavljuje se na web stranicama Općine Antunovac te se šalje na adresu svim podnositeljima prijava.

**VII. SKLAPANJE UGOVORA**

Članak 12.

Podnositelji prijave imaju pravo u roku od 5 dana od dana od dana zaprimanja Neslužbene liste podnijeti prigovor na listu u pisanom obliku.

Općinski načelnik odlučuje povodom prigovora podnositelja prijave.

Povjerenstvo u roku od 15 dana od dana isteka roka za prigovor izrađuje Zapisnik o konačnoj bodovnoj listi podnositelja prijave na temelju kojeg Općinski načelnik Općine Antunovac donosi Zaključak odabiru korisnika subvencije (u tekstu: Zaključak), koji će Općina Antunovac objaviti na svojim internetskim stranicama i dostaviti korisnicima.

Članak 13.

Nakon primitka Zaključka o odabiru korisnika subvencije, korisnik subvencije dužan je u roku od 15 dana dostaviti sljedeću dokumentaciju (nije opravdani trošak) za sklapanje ugovora:

1. Glavni projekt izrađen i ovjeren od strane ovlaštenog inženjera.

Dostava projekta minimalno na razini glavnog projekta sa snimkom postojećeg stanja (Za rekonstrukciju postojeće zgrade potreban je glavni projekt kojim se daje tehničko rješenje zgrade u odnosu na racionalnu uporabu energije i toplinsku zaštitu, sadrži i detaljan opis i tehničke karakteristike postojećeg stanja zgrade odnosno postojećeg građevnog dijela zgrade obuhvaćenog rekonstrukcijom u odnosu na racionalnu uporabu energije i toplinsku zaštitu prije predviđenog građevinskog zahvata – Prema Tehničkom propisu o racionalnoj uporabi energije i toplinskoj zaštiti u zgradama NN 110/08, 89/09).

Dokumentacija iz ovog članka dostavlja se na adresu Općine Antunovac uz naznaku: „Povećanje energetske učinkovitosti u kućanstvima na području Općine Antunovac“ - Projektna dokumentacija“.

Na temelju dostavljene navedene dokumentacije Općina Antunovac s odabranim fizičkim osobama sklopit će Ugovor o korištenju subvencije, kojim će se utvrditi međusobna prava i obveze.

Ukoliko korisnik subvencije ne dostavi dokumentaciju navedenu u stavku 1. ovog članka, sukladno Zaključku o odabiru korisnika subvencije subvencionirati će se prvi sljedeći prijavitelj koji tada postaje Korisnik subvencije.

Ugovor s korisnicima u ime Općine Antunovac potpisuje Općinski načelnik.

**VII. OSTVARENJE SUBVENCIJE**

Članak 14.

Izvođač radova dužan je osigurati dokaze da je ovlašten za izvođenje predmetnih radova i da je oprema sukladna s tehničkim propisima te dati izjavu o jamstvenom roku za izvedene radove na minimalno 2 godine i za opremu na rokove koji nisu kraći od rokova koje daje dobavljač opreme.

Općina Antunovac dužna je osigurati stručni nadzor izvršenih radova i ugrađene opreme prije isplate bespovratnih sredstava fizičkim osobama o čemu će se sastaviti Zapisnik o ugrađenoj opremi i izvedenim radovima. Ukoliko se utvrdi da izvedeno stanje ne odgovara zahtjevu fizičke osobe za isplatu sredstava, Općina Antunovac zadržava pravo neisplaćivanja istih.

Općina Antunovac dostavlja Korisniku subvencije Vrijednosni kupon s navedenim rokom za korištenje istog (koji je naveden i u Ugovoru) te postotnim i ukupnim iznosima subvencija Fonda i Općine Antunovac.

Korisnik subvencije po završetku radova Izvođaču radova i ovlaštenom certifikatoru:

1. predaje Vrijednosni kupon, čime mu isplaćuje subvencije Fonda i Općine Antunovac te
2. plaća preostali dio opravdanih troškova i neopravdane troškove.

Korisnik subvencije je dužan nakon završetka projekta dostaviti Zahtjev za isplatu sredstava sufinanciranja koji mora sadržavati:

1. Račun za opremu i ugradnju mjere EnU te energetski pregled i energetski certifikat koji mora sadržavati detaljnu i cjelovitu specifikaciju ugrađenog materijala, opreme i radova na način da su navedene:

- stavke prihvatljivih troškova sukladno članku 3. ovoga Pravilnika,

- sav ostali materijal, oprema i radovi koji nisu sastavni dio prihvatljivih troškova,

- jasno naznačenim iznosima sufinanciranja Provoditelja natječaja (u postotnom i apsolutnom iznosu) za dio prihvatljivih troškova (original ili ovjerena kopija),

2. Vrijednosni kupon cjelovito popunjen i obostrano ovjeren od strane Izvođača radova i certifikatora (original),

3. Pisana izjava izvođača radova o izvedenim radovima, uvjetima održavanja i sukladnosti ugrađene opreme, sukladno Pravilniku o tehničkom pregledu građevine (NN 108/04), sadržaja:

- naziv i adresa kućanstva,

- izvješće o izvođenju radova i ugrađivanju mjera toplinske zaštite ovojnice obiteljske kuće, energetski učinkovite vanjske stolarije, sustava grijanja ili sustava prozračivanja u odnosu na tehničke upute za njihovu ugradnju i uporabu s uvjetima održavanja građevine s obzirom na izvedeno stanje građevine te ugrađene građevne proizvode,

- specificiranu vrstu i debljinu kao i ukupnu površinu ugrađene toplinske izolacije ukoliko se provela mjera EnU ovojnice, odnosno vrstu ostakljenja i prozorskog okvira za vanjsku stolariju sa pripadajućim koeficijentima prolaska topline ukoliko se provela mjera EnU za vanjsku stolariju i tehničku specifikaciju sustava grijanja i prozračivanja,

- fotodokumentaciju u fazi izvođenja radova pri provedbu mjere EnU (minimalno 3 slike formata 15 x 10 cm na različitim lokacijama pročelja, u slučaju ugradnje sustava grijanja i prozračivanja slike ugrađene opreme),

- popis dokaza o sukladnosti ugrađene opreme, isprava o sukladnosti ili svojstvima (ovjerena kopija),

4. Garancija izvođača radova da je mjera EnU ugrađena prema uputi proizvođača na kućanstvu navedenom u prijavi (ovjerava Izvođač radova, ovjerena kopija),

5. Suglasnost za obavljanje djelatnosti građenja angažiranog Izvođača radova sukladno članku 3. ovog Pravilnika (kopija),

6. Presliku zapisnika (Izvještaj) o provedenom energetskom pregledu obiteljske kuće,

7. Preslika energetskog certifikata obiteljske kuće izrađenog temeljen navedenog energetskog pregleda.

Isplata subvencije razmatrat će se uz uvjet dostave cjelovitog Zahtjeva za isplatu subvencije.

Ukoliko se dostavi nepotpun Zahtjev za isplatu subvencije Izvođač radova dužan ga je nadopuniti u roku od 10 dana od dana zaprimanja službene obavijesti od strane Općine Antunovac.

Članak 15.

Odabrani korisnik subvencije dužan je najkasnije u roku od 90 dana od dana potpisa Ugovora realizirati Projekt za kojeg se prijavio na Natječaj te predati Zahtjev za isplatu subvencije*.*

U suprotnom, smatrat će se da je odustao od Projekta, a sukladno listi prednosti za dodjelu sredstava odabrat će se prvi idući podnositelj prijave koji će biti obvezan Projekt provesti u prethodno navedenom roku.

Odabrani korisnik subvencije može iz različitih razloga odustati od mjera EnU. Važno je u tom slučaju, prije zadanog roka za predaju Zahtjev za isplatu subvencije, u pisanoj formi obavijesti Općinu Antunovac o novonastaloj činjenici te je dužan vratiti nerealizirani Vrijednosni kupon. Općina Antunovac će takvom odabranom korisniku sredstava omogućiti prijavljivanje na budućim natječajima. U protivnom, ukoliko Korisnik u roku 90 dana ne provede mjeru EnU, te ne preda zahtjev za isplatu subvencije sa svom potrebnom dokumentacijom do roka određenog ugovorom, gubi pravo na sufinanciranje projekta u iduće 3 godine, ne računajući godinu u kojoj se prijavio.

Članak 16.

U slučaju zadovoljavanja svih uvjeta za isplatu, Općina Antunovac dužna je isplatiti subvenciju na navedeni IBAN Izvođača radova nakon zaprimanja cjelovitog Zahtjeva za isplatu subvencije u roku od 15 dana od dana zaprimanja sredstava od strane Fonda, sukladno iznosima navedenim u Vrijednosnom kuponu.

Korisnici subvencije koji su putem ovog natječaja iskoristili subvenciju za provedbu mjera EnU dužni su redovno održavati ugrađenu opremu ili materijal sukladno uputama proizvođača.

**IX. ZAVRŠNE ODREDBE**

Članak 17.

Ukupna planirana vrijednost sufinanciranja projekta predviđena je u Proračunu Općine Antunovac za 2014. godinu na poziciji R169 Energetska učinkovitost obiteljskih kuća i iznosi 1.000.000,00 kn sa PDV-om.

Članak 18.

Ova Odluka stupa na snagu danom donošenja i objavit će se u «Službenom glasniku Općine Antunovac».

KLASA: 351-01/14-01/05

URBROJ: 2158/02-01-14-7

Antunovac, 04. lipnja 2014. godine

Općinski načelnik

Ivan Anušić

221.

Temeljem članka 18. stavak 3. Zakona o javnoj nabavi («Narodne novine» broj 90/11, 83/13, 143/13 i 13/14) i članka 45. Statuta Općine Antunovac («Službeni glasnik Općine Antunovac» broj 2/13), Općinski načelnik Općine Antunovac, dana 05. lipnja 2014. godine, donosi

**ODLUKU**

**o najmu wc kabina za Antunovačke dane**

Članak 1.

Naručitelj usluge: OPĆINA ANTUNOVAC, Antunovac, B. Radića 4, OIB 30812410980, a evidencijski broj nabave je 65/14.

Odgovorna osoba naručitelja je Ivan Anušić, Općinski načelnik Općine Antunovac.

Članak 2.

Predmet nabave je: najam wc kabina za Antunovačke dane.

Članak 3.

Pristigla je ponuda HILUM WC j. d.o.o., K. Zvonimira 64, Gradište na iznos od 660,00 kn.

Članak 4.

Sredstva za plaćanje nabave osigurana su u Proračunu Općine Antunovac za 2014. godinu sa pozicije R072 Manifestacija „Antunovački dani“.

.

Članak 5.

Ova Odluka stupa na snagu danom donošenja i objavit će se u «Službenom glasniku Općine Antunovac».

KLASA: 380-01/14-01/01

URBROJ: 2158/02-01-14-12

U Antunovcu, 05. lipnja 2014. godine

Općinski načelnik

Ivan Anušić

222.

Temeljem članka 40., stavak 2. Zakona o pravima hrvatskih branitelja iz Domovinskog rata i članova njihovih obitelji («Narodne novine» broj 174/04, 92/05, 02/07, 107/07, 65/09, 137/09, 140/12 i 19/13), Potvrde Ministarstva obitelji, branitelja i međugeneracijske solidarnosti, izdane u Upravi za stambeno zbrinjavanje i članka 45. Statuta Općine Antunovac («Službeni glasnik Općine Antunovac» broj 2/13), Općinski načelnik Općine Antunovac dana, 06. lipnja 2014. godine, donosi

**ODLUKU**

**o oslobađanju plaćanja troškova priključka za komunalno opremanje stambenog objekta**

**na sustav odvodnje**

Članak 1.

Općinski načelnik donosi Odluku o oslobađanju plaćanja troškova priključka za komunalno opremanje stambenog objekta na sustav odvodnje.

Članak 2.

Ivica Ilovača iz Ivanovca, Duga ulica 87a, se oslobađa plaćanja troška priključka za komunalno opremanje stambenog objekta na sustav odvodnje, budući da imenovani temeljem statusa HRVI iz Domovinskog rata ostvaruje pravo na besplatno komunalno opremanje za nekretninu u k.o. Ivanovac, k.č.br. 727, upisano u z. k. ul. br. 170.

Članak 3.

Obvezuje se Općina Antunovac da će ponudu VODOVOD-OSIJEK d.o.o., Poljski put 1, Osijek na ime Ivica Ilovača, izvršiti uplatu u iznosu od 3.956,46 kn bez PDV-a.

Članak 4.

Za izvršenje ove Odluke zadužuje se Jedinstveni upravni odjel Općine Antunovac. Ova odluka objavit će se u «Službenom glasniku Općine Antunovac».

KLASA: 325-01/14-01/06

URBROJ: 2158/02-01-14-2

U Antunovcu, 06. lipnja 2014. godine

Općinski načelnik

Ivan Anušić

223.

Temeljem članka 18. Zakona o javnoj nabavi («Narodne novine» broj 90/11, 83/13 i 143/13) i članka 45. Statuta Općine Antunovac («Službeni glasnik Općine Antunovac» broj 2/13), Općinski načelnik Općine Antunovac dana, 09. lipnja 2014. godine donosi

**ODLUKU**

**o isplati druge rate za nabavu softwerske opreme na rok od 3 godine**

Članak 1.

Naručitelj usluge: OPĆINA ANTUNOVAC, Antunovac, B. Radića 4, OIB 30812410980, a evidencijski broj nabave je 39/14.

Odgovorna osoba naručitelja je Ivan Anušić, Općinski načelnik Općine Antunovac.

Članak 2.

Predmet nabave je: isplata druge rate za nabavu operativnog sustava OfficeProPlusa, WindowsPro 8 i Windows server 10, na rok od 3 godine

Članak 3.

Pristigla je ponuda Spin informatica d.o.o. Osijek, Županijska 15, u iznosu od 12.354,75 kn bez PDV-a.

Članak 4.

Sredstva za plaćanje nabave osigurana su u Proračunu Općine Antunovac za 2014. godinu, sa pozicije R016 Zakupnine i najamnine – operativni leasing.

Članak 5.

Ova Odluka stupa na snagu danom donošenja i objavit će se u «Službenom glasniku Općine Antunovac».

KLASA: 650-01/13-01/06

URBROJ: 2158/02-01-14-6

U Antunovcu, 09. lipnja 2014. godine

Općinski načelnik

Ivan Anušić

224.

Temeljem članka 18. stavak 3. Zakona o javnoj nabavi («Narodne novine» broj 90/11, 83/13, 143/13 i 13/14) i članka 45. Statuta Općine Antunovac («Službeni glasnik Općine Antunovac» broj 2/13), Općinski načelnik Općine Antunovac, dana 10. lipnja 2014. godine, donosi

**ODLUKU**

**o nabavi materijala za uređenje groblja**

Članak 1.

Naručitelj usluge: OPĆINA ANTUNOVAC, Antunovac, B. Radića 4, OIB 30812410980, a evidencijski broj nabave je 15/14.

Odgovorna osoba naručitelja je Ivan Anušić, Općinski načelnik Općine Antunovac.

Članak 2.

Predmet nabave je: materijal za uređenje groblja.

Članak 3.

Pristigla je ponuda BRICK ING d.o.o., Jablanova 26, Osijek na iznos od 474,59 bez PDV-a.

Članak 4.

Sredstva za plaćanje nabave osigurana su u Proračunu Općine Antunovac za 2014. godinu sa pozicije R038 Materijal za održavanje groblja.

.

Članak 5.

Ova Odluka stupa na snagu danom donošenja i objavit će se u «Službenom glasniku Općine Antunovac».

KLASA: 363-02/14-01/04

URBROJ: 2158/02-01-14-4

U Antunovcu, 10. lipnja 2014. godine

Općinski načelnik

Ivan Anušić

225.

Temeljem članka 45. Statuta Općine Antunovac («Službeni glasnik Općine Antunovac» broj 2/13), Općinski načelnik Općine Antunovac dana, 16. lipnja 2014. godine, donosi

**ODLUKU**

**o dotaciji novčanih sredstava HUMANITARNOJ UDRUZI „ZA OSIJEK“ za nabavku BIOPTRON PRO I uređaja-lampe**

Članak 1.

Općinski načelnik donosi Odluku o dotaciji novčanih sredstava u iznosu od 1.837,00 Eur HUMANITARNOJ UDRUZI „ZA OSIJEK“ za nabavku BIOPTRON PRO I uređaja-lampe za liječenje raznih invaliditeta kod djece i odraslih. Isplata će se izvršiti u kunskoj protuvrijednosti prema prodajnom tečaju Erste banke na dan uplate.

Članak 2.

HUMANITARNA UDRUGA „ZA OSIJEK“ se obratila Općini Antunovac sa zamolbom za dotaciju novčanih sredstava, te je odlučeno kao u članku 1. ove odluke.

Članak 3.

Sredstva za plaćanje nabave osigurana su u Proračunu Općine Antunovac za 2014. godinu sa pozicije R138 Ostale udruge.

Članak 4.

Za izvršenje ove Odluke zadužuje se Jedinstveni upravni odjel Općine Antunovac. Ova odluka objavit će se u «Službenom glasniku Općine Antunovac».

KLASA: 007-01/14-01/08

URBROJ: 2158/02-01-14-2

U Antunovcu, 16. lipnja 2014. godine

Općinski načelnik

Ivan Anušić

226.

Temeljem odredbi Zakona o javnoj nabavi («Narodne novine» broj 90/11, 83/13, 143/13 i 13/14) i članka 45. Statuta Općine Antunovac («Službeni glasnik Općine Antunovac» broj 2/13) Općinski načelnik Općine Antunovac, dana 16. lipnja 2014. godine, donosi

**ODLUKA**

**o odabiru najpovoljnije ponude u postupku javne nabave**

**prema PRAG Procedurama Europske unije za implementaciju projekta**

**„Razvoj biciklističkih ruta Pečuh-Osijek-Antunovac-Ivanovac“**

**u sklopu IPA programa prekogranična suradnja Mađarska-Hrvatska**

Članak 1.

U postupku javne nabave prema PRAG Procedurama Europske unije za nabavku usluga, roba i radova za projekt „Razvoj biciklističkih ruta Pečuh-Osijek-Antunovac-Ivanovac“ u sklopu IPA programa prekogranične suradnje Mađarska-Hrvatska, Naručitelj OPĆINA ANTUNOVAC, Antunovac, B. Radića 4, MB 2568047 i OIB 30812410980, odabire se ponuda ponuditelja CONSULT-KOP d.o.o., Kapucinska 25, 31000 Osijek, te će se s navedenim ponuditeljem sklopiti Ugovor o javnoj nabavi.

Članak 2.

Predmet nabave su radovi na izradi platoa za ugradnju urbane opreme.

Evidencijski broj nabave je 102/14.

Članak 3.

Pri provođenju postupka javne nabave primijenjen je postupak bagatelne javne nabave prema PRAG procedurama, poziv za nadmetanje. (Pregovarački postupak sukladno PRAG 5.2.5.1.b).

Članak 4.

Procijenjena vrijednost nabave je 10.000,00 Eur bez PDV-a.

Sredstva za plaćanje nabave osigurana su u Proračunu Općine Antunovac za 2014. godinu sa pozicije R105 Biciklistička staza.

Članak 5.

U zakonskom roku pristigle su 2 (dvije) valjane ponude od:

1. CONSULT-KOP d.o.o.; Kapucinska 25, 31000 Osijek, s cijenom ponude u iznosu 72.626,20 kn/9.563,63 Eur (bez PDV-a),

2. OPERATOR d.o.o., J.J.Strossmayera 262, 31000 Osijek, s cijenom ponude u iznosu 79.530,30 kn/10.472,78 Eur (bez PDV-a).

Članak 6.

Pregled i ocjenu ponude obavili su ovlašteni predstavnici javnog naručitelja:

Predsjednica:

1. Nataša Tramišak, mag. iur.,

Članovi:

1. Ivan Hampovčan dipl. iur.,
2. Ante Modrić, dipl.iur.
3. Ljubica Busak,

Tajnica:

1. Anita Ćorić

Članak 7.

Pregledom i ocjenom ponuda ovlašteni predstavnici naručitelja utvrdili su da su pristigle ponude u potpunosti u skladu sa dokumentacijom za nadmetanje i kao takve prihvatljive.

Članak 8.

Glavni kriterij za odabir je najniža cijena ponude uz ispunjavanje ostalih uvjeta iz postupka javne nabave.

Odabrana je ponuda CONSULT-KOP d.o.o., Kapucinska 25, 31000 Osijek.

Cijena odabrane ponude iznosi 72.626,20 kn/9.563,63 Eur.

Članak 9.

Radi zaštite svojih prava, ponuditelj koji je sudjelovao u postupku nadmetanja, može u roku 5 (pet) dana od dana primitka ove Odluke, uložiti žalbu Državnoj komisiji na Odluku o odabiru.

Žalba se izjavljuje Državnoj komisiji u pisanom obliku i dostavlja neposredno poštom, kao i elektroničnim putem ako su za to ostvareni obostrani uvjeti.

Istodobno s dostavljanjem žalbe državnoj komisiji, žalitelj je obvezan dostaviti na dokaziv način primjerak žalbe naručitelju na adresu Općina Antunovac, B. Radića 4, 31216 Antunovac.

Članak 10.

Ova Odluka stupa na snagu danom donošenja i objaviti će se u «Službenom Glasniku Općine Antunovac».

KLASA: 340-01/13-01/04

URBROJ: 2158/02-01-14-290

U Antunovcu, 16. lipnja 2014. godine

Općinski načelnik

Ivan Anušić

227.

Temeljem članka 13. Pravilnika o unutarnjem redu Jedinstvenog upravnog odjela Općine Antunovac („Službeni glasnik Općine Antunovac“ broj 8/10, 16/12 i 7/13), a svrhu ublažavanja posljedica najavljenih iznimno visokih temperatura, Pročelnik Jedinstvenog upravnog odjela Općine Antunovac donosi

**ODLUKU**

**o radnom vremenu Jedinstvenog upravnog odjela Općine Antunovac**

**u periodu od 01. lipnja do 30. rujna 2014. godine**

Članak 1.

Radno vrijeme Jedinstvenog upravnog odjela Općine Antunovac u periodu od 01. lipnja do 30. rujna 2014. godine, je radnim danom od 7,00 – 15,00 sati.

Članak 2.

Ova Odluka stupa na snagu 01. lipnja 2014. godine i objaviti će se u „Službenom glasniku Općine Antunovac“.

KLASA: 113-01/14-01/01

URBROJ: 2158/02-01-14-1  
Antunovac, 28. svibnja 2014. godine

Pročelnik

Ivan Hampovčan, dipl. iur.

228.

Temeljem članka 13. Pravilnika o unutarnjem redu, unutarnjem ustrojstvu i djelokrugu rada Vlastitog pogona Općine Antunovac, KLASA: 023-05/10-01/01, URBROJ: 2158/02-01-10-4 od 15. rujna 2010. godine („Službeni glasnik Općine Antunovac“ broj 8/10 i 16/12), Upravitelj Vlastitog pogona Općine Antunovac, donosi

**ODLUKU**

**o radnom vremenu Vlastitog pogona Općine Antunovac**

**u periodu od 01. srpnja do 15. rujna 2014. godine**

Članak 1.

Radno vrijeme Vlastitog pogona Općine Antunovac u periodu od 01. srpnja do 15. rujna 2014. godine, je radnim danom od 6,00 – 14,00 sati.

Članak 2.

Ova Odluka stupa na snagu 24. lipnja 2014. godine, i objaviti će se u „Službenom glasniku Općine Antunovac“.

KLASA: 113-01/14-01/01

URBROJ: 2158/02-01-14-2

Antunovac, 24. lipnja 2014. godine

Upravitelj

Zvonko Gostinjski

**„Službeni glasnik Općine Antunovac“ službeno glasilo Općine Antunovac**

**Izdaje: Općina Antunovac**

**Za izdavača: Ivan Hampovčan, pročelnik Jedinstvenog upravnog odjela**

**Grafička priprema: Tonka Boni, referentica za administrativne poslove**

**Tisak: Općina Antunovac**